open-index/open-wikipedia-markdown huggingface dataset:
సికింద్రాబాదు రెవెన్యూ డివిజను

**సికింద్రాబాదు రెవెన్యూ డివిజను**, తెలంగాణ రాష్ట్రంలోని హైదరాబాదు జిల్లాలో ఉన్న ఒక పరిపాలనా విభాగం. హైదరాబాదు జిల్లాలోని 2 రెవెన్యూ డివిజన్లలో ఇది ఒకటి. దీని పరిపాలనలో 7 మండలాలు ఉన్నాయి. ఈ డివిజను ప్రధాన కార్యాలయం సికింద్రాబాదు పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఇది సికింద్రాబాదు లోక్‌సభ నియోజకవర్గంలోని సికింద్రాబాద్ శాసనసభ నియోజకవర్గం పరిధిలో ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
సికింద్రాబాదు డివిజన్‌లోని మండలాలు:

## మూలాలు

వర్గం:హైదరాబాదు జిల్లా
వర్గం:హైదరాబాదు జిల్లా రెవెన్యూ డివిజన్లు
ఇసుదాన్ గాధ్వి

**ఇసుదాన్ గాధ్వి** భారతదేశానికి చెందిన జర్నలిస్ట్, రాజకీయ నాయకుడు. ఆయన ప్రస్తుతం ఆమ్ ఆద్మీ పార్టీ జాతీయ జాయింట్ జనరల్ సెక్రటరీ, జాతీయ కార్యవర్గ సభ్యుడిగా పని చేస్తున్నాడు. గుజరాత్ శాసనసభ ఎన్నికల్లో  ఆమ్ ఆద్మీ పార్టీ తరపున పోటీ చేయబోయే గుజరాత్ ముఖ్యమంత్రి అభ్యర్థిగా గాధ్వి పేరును 2022 నవంబర్ 04న ఖరారైంది.
## జననం, విద్యాభాస్యం
ఇసుదాన్ గాధ్వి 1982 జనవరి 10న భారతదేశంలోని గుజరాత్ రాష్ట్రం, ఇటాలియా ద్వారకా జిల్లా పిపాలియా గ్రామంలో ఓ రైతు కుటుంబంలో జన్మించాడు. ఆయన జామ్ ఖంభాలియాలో తన ప్రాథమిక విద్యను పూర్తి చేసి, 2005లో గుజరాత్ విద్యాపీఠ్ నుండి జర్నలిజం, మాస్ కమ్యూనికేషన్‌లో మాస్టర్స్ పట్టభద్రుడయ్యాడు.

## జర్నలిస్టుగా
ఇసుదన్ గాధ్వి మాస్టర్స్ పూర్తి చేసి గుజరాత్‌లో దూరదర్శన్‌లో చేరి అక్కడ ఓ షో చేసి ఆ తర్వాత పోర్‌బందర్‌లోని 'ఈటీవీ గుజరాతీ' ఛానెల్‌లో రిపోర్టర్‌గా పని చేశాడు. ఆయన 2015లో ఈశుదాన్ అహ్మదాబాద్‌లోని ఓ ప్రముఖ గుజరాతీ ఛానెల్​కు ఎడిటర్‌గా చేరి,  'మహామంథన్' పేరుతో ఓ షోను ప్రారంభించి యాంకర్​గా వ్యవహరించాడు. ఈ షోతో ఆయన ప్ర‌జా స‌మ‌స్య‌ల విష‌యంలో తన గ‌ళాన్నివినిపించడం ద్వారా ప్రసిద్ధి చెందాడు.

## రాజకీయ జీవితం
ఇసుదన్ గాధ్వి రాజకీయాల్లోకి రాజ‌కీయాల్లోకి రావాల‌న్న ఆశ‌యంతో 2021 జూన్‌లో మీడియా ఉద్యోగాన్ని విడిచిపెట్టి ఆ రాష్ట్ర ఇన్‌చార్జి గులాబ్ సింగ్ యాదవ్‌ల ఆహ్వానం మేర‌కు అహ్మదాబాద్‌లో అరవింద్ కేజ్రివాల్ సమక్షంలో ఆమ్ ఆద్మీ పార్టీలో చేరగా ఆయనను ఆమ్ ఆద్మీ పార్టీ జాతీయ సంయుక్త ప్రధాన కార్యదర్శిగా, జాతీయ కార్యవర్గ సభ్యుడిగా నియమించింది. ఆయన 2022 గుజ‌రాత్ అసెంబ్లీ ఎన్నిక‌ల్లో ఖంభాలియా నియోజ‌క‌వ‌ర్గం నుండి పోటీ చేశాడు.

## మూలాలు

వర్గం:1982 జననాలు
వర్గం:ఆమ్ ఆద్మీ పార్టీ రాజకీయ నాయకులు
టిఫనీ బ్రార్

**టిఫనీ బ్రార్**  భారతీయ కమ్యూనిటీ సేవా కార్యకర్త, ఆమె ఆక్సిజన్ విషతుల్యత కారణంగా శిశువుగా అంధురాలయ్యారు. బ్రార్ జ్యోతిర్గమయ ఫౌండేషన్, ఒక లాభాపేక్ష లేని సంస్థ   స్థాపకురాలు, ఇది అన్ని వయసుల అంధులకు జీవన నైపుణ్యాలను నేర్పుతుంది. ఆమె శిక్షకురాలు, వైకల్యత అవగాహన  ప్రచారకర్త, సమగ్ర సమాజం కోసం వాదించేది. 

## విద్య, కెరీర్
టిఫనీ బ్రార్ జనరల్ టి.పి.ఎస్.బ్రార్, లెస్లీ బ్రార్ ల ఏకైక కుమార్తె. టిఫనీ భారతదేశంలోని చెన్నైలో జన్మించింది, ఆమె  పంజాబ్ లో పెరిగారు.  

ఆమె పాఠశాలలో, బ్రార్  ఒంటరితనం అనుభవించింది. ఆమె 12 వ తరగతి లో సిబిఎస్ఇ బోర్డు పరీక్షలో మొదటి స్థానం పొందింది.

2006 లో పాఠశాల పూర్తి చేసిన తరువాత, బ్రార్ కేరళ విశ్వవిద్యాలయానికి అనుబంధంగా ఉన్న తిరువనంతపురంలోని ప్రభుత్వ మహిళా కళాశాలలో ఆంగ్ల సాహిత్యంలో బ్యాచిలర్ డిగ్రీ ప్రోగ్రామ్ కోసం చేరింది. 2009లో పట్టభద్రుడైన తరువాత బ్రార్ బ్రెయిలీ వితౌట్ బోర్డర్స్ టెలిఫోన్ ఆపరేటర్ గా పనిచేయడం ప్రారంభించింది.   ఒక యాత్రలో, రోడ్లు జారుడుగా లేదా రాళ్ళతో కప్పబడి ఉన్నాయని, అవి అంధులకు తగినవి కావని ఆమె కనుగొంది, భారతదేశంలోని కొన్ని ప్రాంతాలలో, అంధులు మద్దతు లేని సమాజాల ద్వారా వారి ఇళ్లకే పరిమితం అవుతున్నారు. ఇది అంధులు, పాక్షికంగా దృష్టి ఉన్న పిల్లల విద్యకు మద్దతు ఇవ్వడానికి జ్యోతిర్గమయ ఫౌండేషన్ ను స్థాపించడానికి ఆమెను ప్రోత్సహించింది. 

బ్రార్ కోయంబత్తూరులోని శ్రీ రామకృష్ణ మిషన్ వివేకానంద విశ్వవిద్యాలయం నుండి స్పెషల్ ఎడ్యుకేషన్ (దృష్టి లోపం) లో బి.ఇడి చదివారు. జూలై 2012 లో, ఆమె అంధుల కోసం జ్యోతిర్గమయ ("కాంతికి దారితీస్తుంది" అని అర్థం) మొబైల్ పాఠశాలను నడపడం ప్రారంభించింది. పేదరికం, వైకల్యం లేదా దూరం కారణంగా నిర్బంధించబడిన పిల్లలకు సహాయం చేయడానికి తమిళనాడుకు చెందిన రిటైర్డ్ పోలీసు అధికారి ఎన్. కృష్ణస్వామి నుండి సంస్థ ఆలోచన వచ్చింది.

## అవార్డులు

* 2022లో దృష్టి లోపం ఉన్న గ్రామీణ మహిళలకు సాధికారత కల్పించినందుకు గాను ఆమెకు నారీ శక్తి పురస్కార్ లభించింది.
* 2021లో ఈఐటీ నాస్కామ్ నుంచి ఇన్స్పైరింగ్ ఉమెన్ అవార్డును అందుకున్నారు.
* 2020లో అమెరికాలోని వరల్డ్ పల్స్ నుంచి స్పిరిట్ అవార్డ్స్ అందుకున్నారు.
* 2019లో నెదర్లాండ్స్ లోని వాయిస్ నుంచి ప్రాజెక్ట్ జ్యోతిర్గమయ చిత్రానికి స్పిండిల్ అవార్డును అందుకున్నారు.
* 2019 లో, ఆమె ఉమెన్ ఎకనామిక్ ఫోరమ్ నుండి ప్రపంచాన్ని ఒక మెరుగైన ప్రదేశంగా చేసినందుకు ఐకానిక్ ఉమెన్ అవార్డును అందుకుంది.

## మూలాలు

వర్గం:నారీశక్తి పురస్కార గ్రహీతలు
వర్గం:జీవిస్తున్న ప్రజలు
జగదీష్ ఠాకోర్

**జగదీష్ ఠాకోర్** (జననం 1957 జూలై 1) భారతదేశానికి చెందిన రాజకీయ నాయకుడు. ఆయన 2009 నుండి 2014 వరకు పటాన్ లోక్‌సభ సభ్యుడిగా పనిచేశాడు. ఆయన డిసెంబరు 6న గుజ‌రాత్‌ ప్ర‌దేశ్ కాంగ్రెస్ క‌మిటీ అధ్య‌క్షుడిగా నియమితుడయ్యాడు. 
## నిర్వహించిన పదవులు
*2002 నుండి 2009 వరకు దహెగాం ఎమ్మెల్యే 
* 2007 నుండి 2008 వరకు ప్రభుత్వ విప్ 
*2009 నుండి 2014 వరకు పటాన్ లోక్‌సభ సభ్యుడు
* 2021 డిసెంబరు 6 నుండి ప్రస్తుతం గుజ‌రాత్‌ ప్ర‌దేశ్ కాంగ్రెస్ క‌మిటీ అధ్యక్షుడు

## మూలాలు

వర్గం:1957 జననాలు
వర్గం:భారత జాతీయ కాంగ్రెస్ నాయకులు
ఖర (రామాయణ)

**ఖర** రామాయణ ఇతిహాసంలోని ఒక నరమాంస భక్షక రాక్షసుడు. శూర్పణఖకు జరిగిన అవమానానికి ప్రతీకారం తీర్చుకోవడానికి రాముడిపై దాడి చేసినప్పుడు రామ- లక్ష్మణుల చేతిలో చంపబడ్డాడు.

## కుటంబం
దూషణకు కవల సోదరుడైన ఈ ఖర, రావణుడి బంధువైన కైకేసి సోదరి రాకా కుమారుడు.

## నేపథ్యం
లక్ష్మణుడు శూర్పణఖ ముక్కును కత్తిరించిన తరువాత, ఖర వచ్చి రామలక్ష్మణులతో యుద్ధం చేశాడు. ఈ యుద్ధంలో, ఖర ఓడిపోయి చంపబడ్డాడు. ఆ తరువాత అతని సోదరులు దూషణ, త్రిశిరాలు కూడా చంపబడ్డారు. దండ రాజ్యానికి పాలకుడైన ఖర జనస్థానం నాసిక్ నగరం అని తెలుస్తోంది. యుద్ధంలో ఆరితేరిన ఖర, తన ప్రధాన భూభాగంలో ఉత్తర రాజ్యమైన లంకను రక్షించాడు. రాముడు - రావణుడికి మధ్య జరిగిన రామాయణ యుద్ధంలోఖర కుమారుడు, మకరాక్షుడు, తన మేనమామ ప్రహస్తుడు, రావణుడి పక్షాన పోరాడి, రామునిచే చంపబడ్డారు.

## మూలాలు

వర్గం:రామాయణంలోని పాత్రలు
లీలాధర్ వాఘేలా

**లీలాధర్ వాఘేలా** ( 1935 ఫిబ్రవరి 17 - 2020 సెప్టెంబరు 17) భారతదేశానికి చెందిన రాజకీయ నాయకుడు. ఆయన 2014 నుండి 2019 వరకు పటాన్ లోక్‌సభ సభ్యుడిగా పనిచేశాడు.
## శాసనసభ్యుడిగా

# ఐదవ గుజరాత్ శాసనసభ, 1975-80.
# ఏడవ గుజరాత్ శాసనసభ, 1985-90. (విప్)
# ఎనిమిదవ గుజరాత్ శాసనసభ, 1990-95.
# పదవ గుజరాత్ శాసనసభ, 1998-2002.
# పన్నెండవ గుజరాత్ శాసనసభ, 2007-2012.
# పదమూడవ గుజరాత్ శాసనసభ, 2012-2017.

## మంత్రిగా

# పంచాయతీలు & గ్రామీణ గృహనిర్మాణ శాఖ మంత్రి గుజరాత్ 1990-95.
# బరువు & కొలత (స్వతంత్ర బాధ్యత) సహా వినియోగదారుల వ్యవహారాల రాష్ట్ర మంత్రి.
# గ్రామీణాభివృద్ధి మంత్రి, 1999-2001.
# జైలు మంత్రి (స్వతంత్ర బాధ్యత), 2001-2002.
# వ్యవసాయ మంత్రి, 2001-2002.
# రాష్ట్ర కార్మిక & ఉపాధి మంత్రి, 2011-2012.
# AH, ఫిషరీస్, ఆవుల పెంపకం, SEBC సంక్షేమం, 2012-2013 రాష్ట్ర మంత్రి, SEBC సంక్షేమం 2013-2017 రాష్ట్ర మంత్రి.
## ఇతర పదవులు

# 1985 నుండి బనస్కాంత జిల్లా ఆర్థికంగా వెనుకబడిన సొసైటీ సర్వీస్ యూనియన్ అధ్యక్షుడు
# బనస్కాంత జిల్లా జన్ మోర్చో అధ్యక్షుడు
# గుజరాత్ ప్రభుత్వ మధ్యాహ్న భోజన మూల్యాంకన కమిటీ అధ్యక్షుడు 
# 1984 నుండి బనస్కాంత జిల్లా పంచాయితీ అధ్యక్షుడు
# బనస్కాంత జిల్లా ఠాకోర్ సమాజ్ అధ్యక్షుడు, 1972–91 
# బనస్కాంత యూత్ కాంగ్రెస్ అధ్యక్షుడు 1972-75 
# బనస్కాంత జిల్లా జనతా దళ్ అధ్యక్షుడు, 1989-90.

## మూలాలు

వర్గం:1935 జననాలు
వర్గం:2020 మరణాలు
అతికాయుడు

**అతికాయుడు**, రామాయణ ఇతిహాసంలో రావణుడి రెండవ భార్య ధాన్యమాలిని కుమారుడు.

ఒకరోజు అతికాయుడు కైలాస పర్వతం మీద ఉన్న శివునికి కోపం తెప్పించాడు. దాందో శివుడు తన త్రిశూలాన్ని అతికాయుడిపై విసిరాడు. అప్పుడు అతికాయుడు ఆ త్రిశూలాన్ని గాలిలో పట్టుకుని దేవుడికి నమస్కరించాడు. శివుడు ప్రసన్నుడై అతికాయడికి విలువిద్య రహస్యాలు, దివ్య ఆయుధాలను అందించాడు.

ఇంద్రుడు ఆజ్ఞపై వాయుదేవుడు బ్రహ్మాస్త్రం ద్వారా మాత్రమే ఛేదించగల బ్రహ్మదేవుని అజేయమైన కవచం అతికాయునికి లభించిందనే రహస్యాన్ని లక్ష్మణుడికి తెలియజేయశాడు. అసాధారణ నైపుణ్యాలు కల అతికాయుడిని బ్రహ్మ దేవుని శక్తివంతమైన ఆయుధమైన బ్రహ్మాస్త్రాన్ని ఉపయోగించి లక్ష్మణుడు చంపవలసి వచ్చింది.

అతికాయుడు, అతని పినతండ్రి కుంభకర్ణుడు ఇద్దరూ మధు - కైటభ అనే రాక్షసుల అవతారాలుగా నమ్ముతారు. వీరు విష్ణువుచే మోసగించి చంపబడ్డారని అంటారు. మరొక నేపథ్యంలో కుంభకర్ణుడు విష్ణువుచే శపించబడిన ద్వారపాలకుడు జయవిజయుల అవతారంగా భావిస్తారు.

## మూలాలు

వర్గం:పురాణ పాత్రలు
వర్గం:రామాయణంలోని పాత్రలు
ధాన్యమాలిని

**ధాన్యమాలిని**, రామాయణ ఇతిహాసంలో ఒక పాత్ర. లంక రాజు రావణుని రెండవ భార్య.

## నేపథ్యం
ధ్యానమాలిని గురించిన ఖచ్చితమైన వివరాలు లేవు. కానీ కొన్ని కథలలో ధ్యానమాలిని మాయాసురుని కుమార్తెగా, మండోదరి సోదరిగా ప్రస్తావించబడింది.

## కుటంబం
రామాయణంకు సంబంధించిన కొన్ని గ్రంథాలలో ధాన్యమాలినికి రావణుడి వలన అతికాయుడు, నరాంతక, దేవాంతక, త్రిశిర అనే నలుగురు కుమారులు కలిగారని రాయబడింది.

## మూలాలు

వర్గం:పురాణ పాత్రలు
వర్గం:రామాయణంలోని పాత్రలు
ప్రహస్తుడు

**ప్రహస్తుడు**, రామాయణ ఇతిహాసంలో ఒక శక్తివంతమైన రాక్షస యోధుడు, రావణుని సైన్యానికి ప్రధాన కమాండర్. తరువాతి జన్మలో ప్రహస్తుడు మహాభారతంలో దుర్యోధనుని విశ్వసనీయ సహాయకుడిగా పురోచనగా పునర్జన్మ పొందాడు, లక్క ఇల్లు సంఘటనకు ప్రధాన కారణమయ్యాడు.

## జననం
సుమాలి - కేతుమతి దంపతుల పదిమంది కుమారులలో ప్రహస్తుడు ఒకడు. ఇతనికి నలుగురు సోదరీమణులు కూడా ఉన్నారు. వారిలో రావణుడి తల్లి కైకశి ఒకరు.

## చరిత్ర
ప్రహస్తుడు రావణుడి సైన్యానికి అధిపతిగా నియమితుడయ్యాడు. యముడు, కుబేరుడు, దేవతలు, అసురులు, దైత్యులతో జరిగిన యుద్ధాలలో రావణుని సైన్యాన్ని నడిపించాడు. దాంతో రావణుడు మూడు లోకాలపై తన సార్వభౌమత్వాన్ని స్థాపించాడు. రాముడు, లక్ష్మణుడు, సుగ్రీవుడు, వానర సైన్యం నేతృత్వంలోని దండయాత్రలో లంక తరపున నాయకత్వం వహించాడు.

ప్రహస్తుడు సుగ్రీవ సైన్యంలోని అనేకమంది ముఖ్యమైన యోధులను చంపాడు. రాముడి సైన్యానికి నిజమైన ముప్పు అని కూడా ప్రహస్తుడు నిరూపించాడు. లక్ష్మణుని చేతిలో చంపబడ్డాడు.

## మూలాలు

వర్గం:పురాణ పాత్రలు
వర్గం:రామాయణంలోని పాత్రలు
నరాంతక-దేవాంతక

**నరాంతక-దేవాంతక** అనేవి రామాయణ ఇతిహాసంలో ఒక పాత్రలు. అసురులు, లంక రాజు రావణుని కుమారులు.

## జననం
రావణుడు అతని రెండవ భార్య ధాన్యమాలినికి జన్మించారు. ధ్యానమాలిని గురించిన ఖచ్చితమైన వివరాలు లేవు. కానీ కొన్ని కథలలో ధ్యానమాలిని మాయాసురుని కుమార్తెగా, మండోదరి సోదరిగా ప్రస్తావించబడింది.

## నేపథ్యం
గణేశ పురాణంలో వీరు రుద్రకేతువు ఋషి కుమారులు. శివుడిని ప్రార్థించిన తరువాత, వారికి వరాలు లభించడంతో శక్తివంతమైన, క్రూరమైన పాలకులుగా మారారు. స్వర్గలోకంపై సార్వభౌమాధికారాన్ని స్వీకరిస్తారు. దాంతో గణేశుడు అవతారమెత్తి తన అష్టసిద్ధి సహాయంతో రాక్షస సైన్యంతో యుద్ధంచేసి, చివరికి తన దంతాలలో దేవాంతకుడిని చంపేస్తాడు. తరువాత రావణుడి కుమారులుగా జన్మించారు. 

రామాయణ యుద్ధంలో, నరాంతకుడిని బలి కుమారుడైన అంగదుడు చంపగా, దేవాంతకుడిని ద్వంద్వ యుద్ధంలో హనుమంతుడు తన చేతితో చంపాడు.

## మూలాలు

[వర్గం:[పురాణ పాత్రలు]]
వర్గం:రామాయణంలోని పాత్రలు
త్రిశిర

**త్రిశిర** (*మూడు తలలు* కలిగినవాడు) అనేది రామాయణ ఇతిహాసంలో ఒక పాత్ర, రాక్షసుడు. లంక రాజు రావణుని కుమారుడు.

## జననం
రావణుడు అతని రెండవ భార్య ధాన్యమాలినికి జన్మించాడు. ధ్యానమాలిని గురించిన ఖచ్చితమైన వివరాలు లేవు. కానీ కొన్ని కథలలో ధ్యానమాలిని మాయాసురుని కుమార్తెగా, మండోదరి సోదరిగా ప్రస్తావించబడింది. ఇతని సోదరులు అతికాయుడు, నరాంతక, దేవాంతక. 

## రామాయణంలో
రామాయణ యుద్ధంలో త్రిశిర పాల్గొని హనుమంతునిపై అనేక బాణాలు వేశాడని రామాయణం చెబుతుంది. ఈ సందర్భంగా హనుమంతుడు బాణాలు తన శరీరంపై కురిసిన పువ్వుల వంటిదని చెప్పాడు. ఆ తరువాత జరిగిన ద్వంద్వ యుద్ధం హనుమంతుడి చేతిలో త్రిశిర చంపబడ్డాడు.

## మూలాలు

వర్గం:పురాణ పాత్రలు
వర్గం:రామాయణంలోని పాత్రలు
శ్యామ్ శరణ్ నేగీ

**శ్యామ్ శరణ్ నేగి**, (1917 జూలై 1 - 2022 నవంబరు 5)  హిమాచల్ ప్రదేశ్‌లోని కల్పాలో ఒక పాఠశాల ఉపాధ్యాయుడు. 1947లో బ్రిటిష్ పాలన ముగింపు తరువాత భారతదేశంలో 1951లో మొదటిసారిగా జరిగిన సాధారణ ఎన్నికలలో మొదటి ఓటు వేసాడు.

## జననం
శ్యామ్ శరణ్ నేగీ 1917 జూలై 1న హిమాచల్ ప్రదేశ్‌లోని కిన్నౌర్ జిల్లాలోని కిన్నౌర్ గ్రామంలో జన్మించాడు.

## తొలిఓటు
మొదటి ఎన్నికల పోలింగ్‌లో ఎక్కువ భాగం 1952 ఫిబ్రవరిలో జరిగినప్పటికీ, హిమాచల్ ప్రదేశ్ రాష్ట్రంలో ఐదునెలల ముందుగానే ఎన్నికలు జరిగాయి. ఫిబ్రవరి-మార్చిలో ప్రతికూల వాతావరణం వల్ల భారీ హిమపాతం కురిసే అవకాశం ఉంటుంది. శ్యామ్ శరణ్ నేగి 1951 అక్టోబరులో మొదటి ఓటు వేశాడు. 1951 నుండి మరణించే వరకు ప్రతి సార్వత్రిక ఎన్నికలలో ఓటు వేసాడు. భారతదేశపు మొదటి ఓటరుగా గుర్తించబడ్డాడు. 2022 వరకు నేగీ 34 సార్లు తన ఓటుహక్కు వినియోగించుకున్నాడు.

## గుర్తింపు
వృత్తిరీత్యా ఉపాధ్యాయుడైన నేగి 1975లో రిటైరయ్యాడు. 2014 నుంచి మరణించే వరకు రాష్ట్ర ఎన్నికల బ్రాండ్‌ అంబాసిడర్‌గా కొనసాగాడు. 2010లో, అప్పటి భారత ప్రధాన ఎన్నికల కమీషనర్ నవీన్ చావ్లా, ఎన్నికల సంఘం వజ్రోత్సవ వేడుకల్లో భాగంగా కల్పా గ్రామాన్ని సందర్శించి నేగిని సత్కరించాడు. 2014లో, గూగుల్ ఇండియా ఒక పబ్లిక్ సర్వీస్ ప్రకటనను రూపొందించింది, దీనిలో నేగి స్వతంత్ర భారతదేశం మొదటి ఎన్నికలలో పాల్గొనడం గురించి చెప్పబడింది, వీక్షకులకు ఓటు ప్రాముఖ్యతను గుర్తు చేసింది.

## మరణం
కొంతకాలంపాటు వయోధిక ఆరోగ్య సమస్యలతో బాధపడిన శ్యామ్ శరణ్ నేగి తన 105 ఏళ్ళ వయసులో 2022 నవంబరు 5న మరణించాడు.

## ఇతర వివరాలు
సనమ్ రే అనే హిందీ సినిమాలోని ప్రత్యేక పాత్రలో శ్యామ్ శరణ్ నేగి నటించాడు.

## మూలాలు

## బాహ్య లింకులు
* యూట్యూబ్ లో మిస్టర్ శ్యామ్ నేగితో #PledgeToVote
* శ్యామ్ శరన్ నేగి : కొన్ని ఇన్సైట్లు

వర్గం:2022 మరణాలు
వర్గం:1917 జననాలు
వర్గం:హిమాచల్ ప్రదేశ్ వ్యక్తులు
బటాలా శాసనసభ నియోజకవర్గం

**బటాలా శాసనసభ నియోజకవర్గం** పంజాబ్ రాష్ట్రంలోని 117 నియోజకవర్గాలలో ఒకటి. ఈ నియోజకవర్గం గురుదాస్‌పూర్ లోక్‌సభ నియోజకవర్గం, గుర్‌దాస్‌పూర్ జిల్లా పరిధిలో ఉంది.
## ఎన్నికైన శాసనసభ్యుల జాబితా

## 2022 ఎన్నికల ఫలితాలు

## 2017 ఎన్నికల ఫలితాలు

## 2012 ఎన్నికల ఫలితాలు

## మూలాలు

## బయటి లింకులు

వర్గం:పంజాబ్ శాసనసభ నియోజకవర్గాలు

## బయటి లింకులు
వర్గం:పంజాబ్ శాసనసభ నియోజకవర్గాలు
గుణుపూర్ శాసనసభ నియోజకవర్గం

**గుణుపూర్ శాసనసభ నియోజకవర్గం** ఒడిశా రాష్ట్రంలోని 147 నియోజకవర్గాలలో ఒకటి. ఈ నియోజకవర్గం కోరాపుట్ లోక్‌సభ నియోజకవర్గం, రాయగడ జిల్లా పరిధిలో ఉంది. ఈ నియోజకవర్గం పరిధిలో గుణుపూర్, గుడారి, గుణుపూర్ బ్లాక్, రమణగూడ బ్లాక్, పద్మాపూర్ బ్లాక్, చంద్రాపూర్ బ్లాక్ & గుడారి బ్లాక్ ఉన్నాయి.

## ఎన్నికైన శాసనసభ్యుల జాబితా

* 2019: (138) : రఘునాథ్ గోమాంగో (బీజేడీ) 
* 2014: (138) : త్రినాథ్ గోమాంగో (బీజేడీ) 
* 2009: (138) : రామమూర్తి ముతిక (బీజేడీ)
* 2004: (80) : హేమాబతి గమాంగ్ (కాంగ్రెస్)
* 2000: (80) : రామూర్తి గమాంగో ( బీజేపీ )
* (ఉప ఎన్నిక ) భగీరథి గమాంగ్ (స్వతంత్ర)
* 1995: (80) : అక్షయ కుమార్ గోమాంగో (కాంగ్రెస్)
* 1990: (80) : రామమూర్తి గోమాంగో (జనతాదళ్)
* 1985: (80) : భాగీరథి గమాంగ్ (కాంగ్రెస్)
* 1980: (80) : భాగీరథి గమాంగ్ (కాంగ్రెస్)
* 1977: (80) : భాగీరథి గమాంగ్ (కాంగ్రెస్)
* 1974: (80) : భాగీరథి గమాంగ్ (కాంగ్రెస్)
* 1971: (76) : భగీరథి గమాంగ్ ( జన కాంగ్రెస్ )
* 1967: (76) : భాగీరథి గమాంగ్ (కాంగ్రెస్)
* 1961: (11) : నరసింహ పాత్రో (కాంగ్రెస్)
* 1957: (9) : నరసింగ పాత్ర (కాంగ్రెస్) & సన్యాసి చరణ్ పిడిక (కాంగ్రెస్)
* 1955: (బై పోల్) : భాగీరథి గమాంగ్ ( గణతంత్ర పరిషత్ )
* 1951 : (8) : సబర్ డుంబా (గణతంత్ర పరిషత్)

## 2019 ఎన్నికల ఫలితాలు

## 2014 ఎన్నికల ఫలితాలు

## మూలాలు

వర్గం:ఒడిశా శాసనసభ నియోజకవర్గాలు
బిసంకటక్‌ శాసనసభ నియోజకవర్గం

**బిస్సామ్ కటక్ శాసనసభ నియోజకవర్గం** ఒడిశా రాష్ట్రంలోని 147 నియోజకవర్గాలలో ఒకటి. ఈ నియోజకవర్గం కోరాపుట్ లోక్‌సభ నియోజకవర్గం, రాయగడ జిల్లా పరిధిలో ఉంది. ఈ నియోజకవర్గం పరిధిలో బిస్సం కటక్ బ్లాక్, కళ్యాణ్‌సింగ్‌పూర్ బ్లాక్, కొల్నారా బ్లాక్, మునిగూడ బ్లాక్ ఉన్నాయి.

## ఎన్నికైన శాసనసభ్యుల జాబితా
* 2019: (139) : జగన్నాథ్ సరకా ( బీజేడీ) 
* 2014: (139) : జగన్నాథ్ సరకా ( బీజేడీ)
* 2009: (139) : దంబురుధర ఉలక (కాంగ్రెస్)
* 2004: (81) : దంబురుధర ఉలక (కాంగ్రెస్)
* 2000: (81) : సారంగధర్ కద్రకా (బీజేడీ)
* 1995: (81) : దంబురుధర ఉలక (కాంగ్రెస్)
* 1990: (81) : సారంగధర్ కద్రక ( జనతా దళ్ )
* 1985: (81) : ఉలక రామ చంద్ర (కాంగ్రెస్)
* 1980: (81) : ఉలక రామ చంద్ర (కాంగ్రెస్)
* 1977: (81) : దంబురుధర ఉలక (కాంగ్రెస్)
* 1974: (81) : దంబురుధర ఉలక (కాంగ్రెస్)
* 1971: (77) : శ్రీపతి ప్రస్క ( స్వతంత్ర పార్టీ )
* 1967: (77) : బిశ్వనాథ్ చౌదరి (స్వతంత్ర పార్టీ)
* 1961: (12) : బిశ్వనాథ్ చౌదరి ( గణతంత్ర పరిషత్ )
* 1951 : (8) : శ్యామఘన ఉలక (గణతంత్ర పరిషత్)

## 2019 ఎన్నికల ఫలితం

## 2014 ఎన్నికల ఫలితం

## మూలాలు

వర్గం:ఒడిశా శాసనసభ నియోజకవర్గాలు
నెమలిచెట్టు

thumb
 
దీన్ని నెమలిచెట్టు, నెమలి అడుగు, నెమలి కన్ను, నెమలినార చెట్టు, దుందిలము, పింపిణి, మందూకాహారం, శుకనాశము, అని రకరకాల పేర్లతో పిలుస్తారు. సంస్కృతంలో Syonakah అంటారట. బహుశా చెట్టు కొమ్మలు పైభాగంలో నెమలి పింఛం మాదిరి విస్తరించి ఉండడంతో ఈ పేరు వచ్చిందేమో! తమిళులు దీన్ని కంపాలా అంటారు. వృక్షశాస్త్రంలో  లైటెక్స్ నిగుండో (బొటానికల్) అమాటారు. ఇది ఉష్ణమండలం చెట్టు, భారతదేశానికి చెందినది. ఈ చెట్టు  ఆకులు, వేళ్ళు, పట్ట వగయిరా ఆయర్వేద వైద్యంలో వాడుతారు.  పశువుల జబ్బులకుఈ చెట్టు నుంచి తయారుచేసిన మందులు  వాడుతారు. 'దశమూలా' ఆయుర్వేద మందు దీని వేళ్లతోనే తయారుచేస్తారు. వాపులు తగ్గించడానికి, బెణుకులకు, దగ్గు ,ఆయాసం, అజీర్తి,కడుపులో ఫుల్లు, తలనొప్పికి, చర్మవ్యాధులకు  ఈ చెట్టు ఆకులు, వేళ్ళు, పట్టతో మందులు చేస్తారు. సెప్టెంబరు నుంచి నవంబర్ వరకు  చెట్టు పూతకు వస్తుంది. పూవులు వంగపండు నీలంగా {purple], పింకు వర్ణంలో గుత్తులుగుత్తులుగా పూస్తాయి. డిసెంబర్ నుంచి జులై వరకు కాస్తుంది. కాయలు గుత్తులుగా, ఎండిన కాయల గుత్తులు అడుగు పడవున కత్తులలాగా ఉంటాయి. విత్తులు నల్లగా కుంకుడు గింజలంత ఉంటాయి. ఆంధ్రప్రదేశ్ లో శ్రీశైలం అడవుల్లో కృష్ణానది ఇరుదరులా అడవుల్లో కనిపిస్తుంది. మనదేశంలో ఉష్ణమండల ప్రాంతాల్లో పెరుగుతాయి. చెట్టు ఏపుగా దాదాపు 30 అడుగుల ఎత్తు  వరకు ఎదుగుతుంది. చెట్టు కాస్త వింతగా ఉంటుంది కనక ఇళ్ళముందు పెంచుతారు. దీని కలప మృదువుగా వుండి ఇళ్లకు, ఇతర పనిముట్లకు పనికివస్తుంది. దీని ఆకులు మేకలు, గొర్రెలు తింటాయి. ఈ వృక్షము మనదేశంలో ఇతర ఉష్ణమండల ప్రాంతాల్లో సాధారణంగా పెరుగుతుంది. వేసవిలో చెట్టు కాయలుకాచి, అవి ఎండినపుడు చెట్టు పైభాగం అంతా ఎండినట్లు అనిపిస్తుంది.నెల్లూరులొ కొన్ని వీధుల్లొ ఇరుదరుల ఈ చెట్లను నాటారు.
ఫోటో:  డాక్టర్ కాళిదాసు పురుషోత్తం

1మూలాలు: 1.శ్రీశైలం చెంచులు, కర్నూలు జిల్లా ఆత్మకూరు 'వార్త' పత్రిక ప్రతినిధి డి.సుబ్బారెడ్డి ద్వారా తెలిసిన సమాచారం.  2.ఈనాడు దినపత్రిక, మహబూబ్ నగర్, ఏప్రిల్,22,2022, 3. Flavones Contents in Extracts from Oroxylum indicum Seeds and Plant Tissue Cultures 3.NaturHeals - Medicinal Plant - 6 Oroxylum Indicum - Shyonaak -NaturHeals – Undershrub 1 - Desmodium Gangeticum...
by Ajit Thomas on September 27, 2022 This is a Tree (Dashamoola Herb)
భారతి మఠ దేవాలయం

**భారతి మఠ దేవాలయం** భారతదేశంలోని ఒరిస్సాలోని భువనేశ్వర్‌లోని శివాలయం, ఈ ఆలయం 11వ శతాబ్దం ADలో నిర్మించబడింది. 
## స్థానం
పాతబస్తి భువనేశ్వర్‌లోని బాధేయిబంకా చౌక్‌లో ఈ భారతి మఠం ఉంది. లింగరాజ నుండి రామేశ్వర గోస్వామికి వెళ్లే రథ రహదారి గుండా ఎడమ వైపున ఉన్న ఈ మఠాన్ని చేరుకోవచ్చు. ఇది భువనేశ్వర్‌లోని పురాతన హిందూ మఠాలలో ఒకటి. మఠం చుట్టూ తూర్పున రథ రహదారి, దక్షిణాన జమేశ్వర పాట్నా రహదారి, ఉత్తరాన ప్రైవేట్ భవనాలు, పశ్చిమాన భ్రుకుటేశ్వర ఆలయం ఉన్నాయి. మఠం పశ్చిమం వైపు ఉంది.
## స్థాపన
స్థానిక పురాణాల ప్రకారం, లింగరాజ ఆలయాన్ని నిర్మించిన యజతి కేసరి ద్వారా ఈ మఠం స్థాపించబడింది, లింగరాజ ఆలయ నిర్మాణంలో నిమగ్నమైన కళాకారులకు ఈ మఠం మొదట్లో ఉపయోగించబడింది.
## మూలాలు

వర్గం:దేవాలయాలు
వర్గం:మఠాలు
రాయగడ శాసనసభ నియోజకవర్గం

**రాయగడ శాసనసభ నియోజకవర్గం** ఒడిశా రాష్ట్రంలోని 147 నియోజకవర్గాలలో ఒకటి. ఈ నియోజకవర్గం కోరాపుట్ లోక్‌సభ నియోజకవర్గం, రాయగడ జిల్లా పరిధిలో ఉంది. ఈ నియోజకవర్గం పరిధిలో రాయగడ, రాయగడ బ్లాక్ & కాశీపూర్ బ్లాక్ ఉన్నాయి.
## ఎన్నికైన శాసనసభ్యుల జాబితా

* 2019: (140) : శ్రీ మకరంద ముదులి (స్వతంత్ర) 
* 2014: (140) : లాల్ బిహారీ హిమిరికా (బీజేడీ) 
* 2009: (140) : లాల్ బిహారీ హిమిరికా (బీజేడీ) 
* 2004: (82) : ఉలక రామ చంద్ర (కాంగ్రెస్)
* 2000: (82) : లాల్ బిహారీ హిమిరికా (బీజేడీ)
* 1995: (82) : ఉలక రామ చంద్ర (కాంగ్రెస్)
* 1990: (82) : ఉలక రామ చంద్ర (కాంగ్రెస్)
* 1985: (82) : ఉలక రామ చంద్ర (కాంగ్రెస్)
* 1980: (82) : ఉలక రామ చంద్ర (కాంగ్రెస్)
* 1977: (78) : ఉలక రామ చంద్ర (కాంగ్రెస్)
* 1974: (78) : ఉలక రామ చంద్ర (కాంగ్రెస్)
* 1971: (78) : హిమరుక రుకునా ( స్వతంత్ర పార్టీ )
* 1967: (78) : అనంతరామ్ మాఝీ (కాంగ్రెస్)
* 1961: (10) : ముసురి శాంతా పాంగి (కాంగ్రెస్)
* 1957: (8) : కామయ్య మండంగి (కాంగ్రెస్)
* 1951 : (7) : కామయ మండంగి (కాంగ్రెస్)

## 2019 ఎన్నికల ఫలితం

*

## మూలాలు

వర్గం:ఒడిశా శాసనసభ నియోజకవర్గాలు
లక్ష్మీపూర్ శాసనసభ నియోజకవర్గం

**లక్ష్మీపూర్ శాసనసభ నియోజకవర్గం** ఒడిశా రాష్ట్రంలోని 147 నియోజకవర్గాలలో ఒకటి. ఈ నియోజకవర్గం కోరాపుట్ లోక్‌సభ నియోజకవర్గం, కోరాపుట్ జిల్లా పరిధిలో ఉంది. ఈ నియోజకవర్గం పరిధిలో లక్ష్మీపూర్ బ్లాక్, దశమంతపూర్ బ్లాక్, బంధుగాబ్ బ్లాక్ & నారాయణపటానా ఉన్నాయి.
## ఎన్నికైన శాసనసభ్యుల జాబితా
లక్ష్మీపూర్ శాసనసభ నియోజకవర్గం 1974 నుండి 2014 వరకు పదకొండు సార్లు సాధారణ ఎన్నికలు,  2008లో ఉప ఎన్నిక జరిగింది.

* 2024: (141) :పవిత్ర శాంత, (కాంగ్రెస్) 
* 2019: (141) : ప్రభు జానీ, (బిజూ జనతా దళ్) 
* 2014: (141) : కైలాష్ చంద్ర కులేసిక, (కాంగ్రెస్)
* 2009: (141) : జినా హికాకా (బిజూ జనతా దళ్ )
* 2008: (ఉప ఎన్నిక) : పూర్ణ చంద్ర మాఝీ (కాంగ్రెస్)
* 2004: (83) : అనంతరామ్ మాఝీ (కాంగ్రెస్)
* 2000: (83) : బిభీసనా మాఝీ (బిజూ జనతా దళ్ )
* 1995: (83) : అనంతరామ్ మాఝీ (కాంగ్రెస్)
* 1990: (83) : అఖిల సౌంత ( జనతా దళ్)
* 1985: (83) : అనంతరామ్ మాఝీ (కాంగ్రెస్)
* 1980: (83) : అనంతరామ్ మాఝీ (కాంగ్రెస్)
* 1977: (83) : అఖిల సౌంత ( జనతా పార్టీ )
* 1974: (83) : అనంతరామ్ మాఝీ (కాంగ్రెస్)

## 2019 ఎన్నికల ఫలితం

## మూలాలు

వర్గం:ఒడిశా శాసనసభ నియోజకవర్గాలు
అమృతగాథ (పుస్తకం)

**అమృతగాథ** ఇది భారత స్వాతంత్ర యోధుల వీరగాథలతో కూడిన సంకలనం. స్వాతంత్ర అమృతోత్సవాల సందర్భంగా స్వాతంత్రోద్యమ చరిత్ర, పోరాట ఘట్టాలు, వీరగాథలను ఈనాడు పత్రిక 2021 ఆగస్టు 15 నుంచి 2022 ఆగస్టు 15 వరకు వరుస కథనాలు ప్రచురించింది. ఇలా సంవత్సరం పొడవునా అందించిన ప్రత్యేక కథనాలను ఈనాడు సంకలనంగా *అమృతగాథ* పుస్తకాన్ని ముద్రించింది. దీనినే ఆంగ్లంలో *ది ఇమ్మోర్టల్ సగా* (The Immortal Saga - India's Struggle for Freedom)గా తీర్చిదిద్దారు. ఈ పుస్తకాలను ఢిల్లీలోని ప్రధాన మంత్రి కార్యాలయంలో 2022 అక్టోబరు 26న జరిగిన  ప్రత్యేక కార్యక్రమంలో ప్రధాని నరేంద్ర మోదీ ఆవిష్కరించారు. ఈ కార్యక్రమంలో ఈనాడు దినపత్రిక మేనేజింగ్ డైరెక్టర్ సీహెచ్. కిరణ్‌, మార్గదర్శి చిట్ ఫండ్ ఎండీ శైలజా కిరణ్‌, రామోజీ ఫిల్మ్‌ సిటీ ఎండీ విజయేశ్వరి హాజరయ్యారు.

నరేంద్ర మోదీ ఈ సందర్భంగా ఆజాదీ కా అమృత్ మహోత్సవ్ పేరుతో స్వాతంత్య్ర సమరయోధులను ప్రాచుర్యంలోకి తెచ్చేందుకు కేంద్ర ప్రభుత్వం చేస్తున్న కొన్ని ప్రయత్నాలను గుర్తుచేసారు. అలాగే ఈ విషయంలో ఈనాడు గ్రూపు కృషి అత్యద్భుతమని ఆయన అన్నారు. ఆ గ్రూప్ చైర్మన్ రామోజీ రావుతో తనకున్న సాన్నిహిత్యం గురించి ప్రధాని మాట్లాడారు.

## మూలాలు


వర్గం:పుస్తక పరిచయాలు
వర్గం:2022 పుస్తకాలు
వర్గం:భారత స్వాతంత్ర్య సమర యోధులు
వర్గం:భారతదేశం
వర్గం:భారత స్వాతంత్ర్యోద్యమం
వర్గం:భారతదేశంలో బ్రిటిషు పాలన
వర్గం:ఉద్యమాలు
నసీరా అఖ్తర్

**నసీరా అఖ్తర్** (జననం 1 ఫిబ్రవరి 1972) జమ్మూ కాశ్మీర్ లోని కుల్గాంకు చెందిన ఒక భారతీయ ఆవిష్కర్త.   ఆమె పాఠశాల మానేసి, మూలికల ఉపయోగాలపై ఆసక్తి కనబరిచింది.  పాలిథిన్ బయోడిగ్రేడబుల్ గా చేయడానికి ఒక మార్గాన్ని అభివృద్ధి చేయడానికి అఖ్తర్ కాశ్మీర్ యూనివర్శిటీ సైన్స్ ఇన్ స్ట్రుమెంటేషన్ సెంటర్ లో ఎనిమిది సంవత్సరాలకు పైగా పనిచేశాడు.  ఆమె 2008 లో ఒక అజ్ఞాత మూలికను ఉపయోగించి ఒక పరిష్కారాన్ని కనుగొంది.  

## అవార్డులు
ఆమె 2022 అంతర్జాతీయ మహిళా దినోత్సవం సందర్భంగా భారత రాష్ట్రపతి రామ్ నాథ్ కోవింద్ నుండి నారీ శక్తి పురస్కారాన్ని అందుకుంది. 

## మూలాలు

వర్గం:జీవిస్తున్న ప్రజలు
వర్గం:నారీశక్తి పురస్కార గ్రహీతలు
వర్గం:1972 జననాలు
గోకుల్

**గోకుల్**, ఉత్తర ప్రదేశ్ రాష్ట్రం, మథుర జిల్లాలోని ఒక పట్టణం. మధురకు ఆగ్నేయంగా  దూరంలో ఉంది. భాగవత పురాణం ప్రకారం, శ్రీకృష్ణుడు తన బాల్యాన్ని గోకులంలో గడిపాడు.

## భౌగోళిక శాస్త్రం
ఈ పట్టణం సముద్రమట్టానికి సగటున  ఎత్తులో ఉంది. 

## గణాంకాలు
2001 భారత జనాభా లెక్కల ప్రకారం గోకుల్ ప్రాంతంలో 4041 జనాభా ఉంది. ఈ జనాభాలో పురుషులు 55% మంది, స్త్రీలు 45% మంది ఉన్నారు. సగటు అక్షరాస్యత రేటు 60%, జాతీయ సగటు 59.5% కంటే ఎక్కువగా ఉంది. పురుషుల అక్షరాస్యత 68% కాగా, స్త్రీల అక్షరాస్యత 49%గా ఉంది. జనాభాలో 18% మంది 8 సంవత్సరాల కంటే తక్కువ వయస్సు గలవారు ఉన్నారు.

## ఆసక్తికరమైన ప్రదేశాలు

### మహాప్రభు శ్రీమద్ వల్లభాచార్య బైఠక్జీ
శ్రీ వల్లభాచార్య మహాప్రభు గోకుల్, పురుషోత్తముడు శ్రీ కృష్ణుడు లీల చేసిన ప్రదేశాలను తిరిగి కనుగొన్నాడు. అక్కడ బైఠక్జీ అనే రెండు చోట్ల (1. గోవింద్‌ఘాట్ 2. బడి భీతర్ బైఠక్) శ్రీమద్ భగవత్ పారాయణ చేశాడు.

### రాజా ఠాకూర్ దేవాలయం
వల్లభ సంప్రదాయ పుష్టిమార్గ్‌లోని ప్రముఖ దేవాలయం. గుసాయిజీకి నిలయంగా ఉంది. స్వయం ప్రకటిత దైవుడైన శ్రీ నవనిట్లాల్ నివసించిన ప్రదేశమిది.

## మూలాలు

వర్గం:ఉత్తర ప్రదేశ్ నగరాలు, పట్టణాలు
సీతారామపురంలో

**సీతారామపురంలో ఒక ప్రేమ జంట** 2022లో విడుదలకానున్న తెలుగు సినిమా. శ్రీ ధనలక్ష్మి మూవీస్‌ బ్యానర్‌పై  బీసు చందర్‌ గౌడ్‌ నిర్మించిన ఈ సినిమాకు ఎమ్‌.వినయ్ బాబు దర్శకత్వం వహించాడు. రణధీర్‌, నందిని రెడ్డి, సుమన్‌, సూర్య, అమిత్‌ తివారీ ప్రధాన పాత్రల్లో నటించిన ఈ సినిమా టీజర్‌ని మంత్రి వి. శ్రీనివాస్‌ గౌడ్‌ 2022 జూన్ 23న,ట్రైలర్‌ను అక్టోబర్ 2న నిర్మాత దిల్ రాజు విడుదల చేయగా సినిమా నవంబర్ 18న విడుదల కానుంది.
## కథ
సీతారామ పురం గ్రామ స‌ర్పంచ్ ప‌టేల్ (సుమ‌న్‌)కి కూతురు నందు (నందిని)  ఉంటుంది. అదే ఊరిలో మాజీ స‌ర్పంచ్ న‌ర్సింహ గౌడ్ (సూర్య‌)  కొడుకు శివ (ర‌ణ‌ధీర్‌), నందు ఇద్ద‌రు చిన్ననాటి స్నేహితులు. ఈ క్రమంలో వారిద్దరూ ప్రేమించుకుంటారు, కానీ ప‌టేల్ తన కూతురుని నందుకి తన మేన‌బావ (అమిత్‌) కి ఇచ్చి పెళ్లి చేయాలనుకుంటాడు. ఈ క్ర‌మంలో నందు, శివల ప్రేమ సంగతి వారి పెద్ద‌ల‌కు తెలుస్తుంది, దీంతో వారిద్దరూ పారిపోయి పెళ్ళి చేసుకోవాలని లేచిపోతారు.  అమిత్ వారిద్దరిని వెతికి ప‌ట్టుకుంటాడు.  వీళ్ళని పట్టుకున్న తరువాత వారిని ఏమి చేశారు? తరువాత ఏమి జరిగింది అనేదే మిగతా సినిమా కథ.
## నటీనటులు

*రణధీర్‌
*నందిని రెడ్డి
*సుమన్‌
*సూర్య
*అమిత్‌ తివారీ
*శివ శంకర్‌ మాస్టర్‌
*సురేష్‌
*నిట్ట‌ల్
*మిర్చి మాధ‌వి
*శివ శంక‌ర్
*బిహెచ్ ఇ ఎల్ ప్ర‌సాద్
*భాషా
*సంధ్య సన్‌ షైన్‌
*సుష్మా గోపాల్‌
*చంద్రకాంత్‌

## సాంకేతిక నిపుణులు
*బ్యానర్: శ్రీ ధనలక్ష్మి మూవీస్‌ 
*నిర్మాత: బీసు చందర్‌ గౌడ్‌
*కథ, స్క్రీన్‌ప్లే, దర్శకత్వం: ఎమ్‌.వినయ్ బాబు 
*సంగీతం: ఎస్‌.ఎస్ నివాస్
*సినిమాటోగ్రఫీ: విజయ్ కుమార్.ఎ
*ఎడిటింగ్: నంద‌మూరి హ‌రి
*ఫైట్స్: రామ్ సుంక‌ర‌
* కొరియోగ్ర‌ఫీ: గ‌ణేష్ మాస్ట‌ర్‌, అజ‌య్ శివ శంక‌ర్‌
* పాట‌లు: సుద్దాల అశోక్ తేజ, అభినయ శ్రీనివాస్  

## మూలాలు

వర్గం:2022 తెలుగు సినిమాలు
చోటా చార్ ధామ్

**చోటా చార్ ధామ్**, హిమాలయాల ప్రాంతంలోని ఉత్తరాఖండ్‌లోని ఒక ముఖ్యమైన హిందూ తీర్థయాత్ర సర్క్యూట్. ఉత్తరాఖండ్ రాష్ట్రంలోని గర్వాల్ ప్రాంతంలో ఉన్న యమునోత్రి, గంగోత్రి, కేదార్‌నాథ్, బద్రీనాథ్ సర్క్యూట్ నాలుగు ప్రదేశాలలో ఇదీ ఒకటి. చోటా చార్ ధామ్‌కు దాని పేరు వచ్చే అవకాశం ఉన్న పొడవైన చార్ ధామ్‌లోని నాలుగు గమ్యస్థానాలలో బద్రీనాథ్ కూడా ఒకటి.

అక్షయ తృతీయ సమయంలో చోటా చార్ ధామ్ యాత్ర ప్రారంభమై, దీపావళి పండుగ 2 రోజుల తర్వాత భాయ్-బీజ్ (భాయ్ దూజ్) రోజున ముగుస్తుంది. మే, జూన్‌ నెలల్లో పర్యాటకుల సంఖ్య అధికంగా ఉంది. జూలై చివరలో, ఆగస్టులో భారీ వర్షాల కారణంగా  రోడ్‌బ్లాక్‌లు/కొండచరియలు విరిగిపడే అవకాశాలు ఎక్కువగా ఉంటాయి.

2013 ఉత్తరాఖండ్ వరదలు సమయంలో నిలిపివేయబడిన వార్షిక *చోటా చార్ ధామ్ యాత్ర* 2014 మే నెలలో తిరిగి ప్రారంభమైంది. ఉత్తరాఖండ్ ప్రభుత్వం తీసుకున్న చురుకైన చర్యల కారణంగా సందర్శకుల సంఖ్య మెరుగుపడింది. 2022లో కేవలం 2 నెలల్లో (10 జూన్ - 10 ఆగస్టు), 2.8 మిలియన్ (28 లక్షలు ) యాత్రికులు ఈ ధామ్‌లను సందర్శించారు.

2022 నవంబరు వరకు రికార్డుస్థాయిలో 41 లక్షల మంది యాత్రికులు చోటా చార్ ధామ్‌ను సందర్శించారు. ఇప్పటికే 14 లక్షల మంది యాత్రికులు కేదార్‌నాథ్‌ను సందర్శించగా, 6 లక్షలమంది గంగోత్రిని, 5 లక్షల మంది యమునోత్రిని సందర్శించారు. ఈ ఏడాది ఇప్పటికే దాదాపు 15 లక్షల మంది యాత్రికులు బద్రీనాథ్‌ను సందర్శించారు. ఈ సీజన్‌లో 2023లో చార్ ధామ్ యాత్రకు విశేష స్పందన లభించింది, కేవలం 44 రోజుల్లోనే 21 లక్షల మంది యాత్రికులు సందర్శించారు.

## తీర్థయాత్ర
తీర్థయాత్రకు హరిద్వార్ లేదా రిషికేశ్ లేదా డెహ్రాడూన్ నుండి ప్రవేశం ఉంది.

# *యమునోత్రి*, యమునా నది మూలం, యమునా దేవత అధిపతి. 
# *[[గంగోత్రి]]*, గంగా (గంగా నది) మూలం, గంగా దేవత అధిపతి.
# *[[కేదార్‌నాథ్ ఆలయం|కేదార్‌నాథ్]]*, ఇక్కడ హిందూ దేవుడు శివుని రూపాన్ని 12 *[[ద్వాదశ జ్యోతిర్లింగాలు|జ్యోతిర్లింగాలలో]] ఒకటిగా పూజిస్తారు,* ఇది ఉత్తరాఖండ్‌లోని పంచ కేదార్ దేవాలయాలలో కూడా మొదటిది.
# *[[బద్రీనాథ్ దేవస్థానం|బద్రీనాథ్]]*, 108 దివ్యదేశాలలో ఒకటైన బద్రీనారాయణుని అంశంలో హిందూ దేవుడు విష్ణువు స్థానం.

## సంబంధిత యాత్రలు
* చార్ ధామ్

## మూలాలు

వర్గం:ఉత్తరాఖండ్
వర్గం:చార్ ధామ్ దేవాలయాలు
మోనికా, ఓ మై డార్లింగ్

**మోనికా ఓ మై డార్లింగ్** 2022లో విడుదలైన హిందీ సినిమా. మ్యాచ్ బాక్స్ షాట్స్ బ్యానర్‌పై సరితా పాటిల్, సంజయ్ రౌత్రయ్, దీక్ష జ్యోతి రౌత్రయ్, విశాల్ బజాజ్ నిర్మించిన ఈ సినిమాకు వాసన్  బాల  దర్శకత్వం వహించాడు. రాజ్‌కుమార్ రావు, హుమా ఖురేషి, రాధిక ఆప్టే ప్రధాన పాత్రల్లో నటించిన ఈ సినిమా ఫస్ట్ లుక్ ను జులై 26న,  ట్రైలర్‌ను అక్టోబర్ 31న విడుదల చేసి, సినిమానున నవంబర్ 11న నెట్‌ఫ్లిక్స్‌ ఓటీటీలో విడుదల చేశారు.
## నటీనటులు
*రాజ్‌కుమార్ రావు
*హుమా ఖురేషి
*రాధిక ఆప్టే
*సికందర్ ఖేర్ 
*ఆకాంక్ష రాంజన్ కపూర్ 
*భగవతి పెరుమాళ్
*సుకాంత్ గోయెల్  
*జాయ్న్ మేరీ ఖాన్

## సాంకేతిక నిపుణులు
*బ్యానర్:  మ్యాచ్ బాక్స్ షాట్స్  
*నిర్మాత: సరితా పాటిల్, సంజయ్ రౌత్రయ్, దీక్ష జ్యోతి రౌత్రయ్, విశాల్ బజాజ్  
*కథ: యోగేష్ చండేకర్ 
*స్క్రీన్‌ప్లే, దర్శకత్వం: వాసన్  బాల  
*సంగీతం: అచిన్త్ థక్కర్ 
*సినిమాటోగ్రఫీ:  స్వపిణి ఎస్. సోనావానే సుఖేష్ విశ్వనాధ్ 
*ఎడిటర్:	ఆటను ముఖేర్జీ 
## మూలాలు

## బయటి లింకులు
* 

వర్గం:2022 సినిమాలు
ఆకాశం (2022 సినిమా)

**ఆకాశం** 2022లో విడుదలైన తెలుగు సినిమా. వయాకామ్ 18 స్టూడియోస్, రైజ్ ఈస్ట్ ఎంట‌ర్‌టైన్‌మెంట్ బ్యానర్‌లపై వ‌యాకామ్ 18 స్టూడియోస్, శ్రీనిధి  సాగర్ నిర్మించిన ఈ సినిమాకు ఆర్‌.ఎ.కార్తీక్ ద‌ర్శ‌క‌త్వం వహించగా అక్టోబర్ 28న ట్రైలర్‌ను నటుడు నాని విడుదల చేశాడు. అశోక్ సెల్వన్, రీతూ వర్మ, అపర్ణ బాల మురళి, శివాత్మిక రాజశేఖర్ ప్రధాన పాత్రల్లో నటించిన ఈ సినిమా తమిళంలో ‘నీదాం ఒరు వానమ్’ పేరుతో, తెలుగులో 'ఆకాశం' పేరుతో నవంబర్ 4న విడుదలైంది.
## నటీనటులు
* అశోక్ సెల్వన్
* రీతూ వర్మ
* అపర్ణ బాల మురళి
* శివాత్మిక రాజశేఖర్
* జీవా (అతిధి పాత్ర)
* ఈషా రెబ్బ‌ (అతిధి పాత్ర)

## సాంకేతిక నిపుణులు
*బ్యానర్: వ‌యాకామ్ 18, రైజ్ ఈస్ట్ ఎంట‌ర్‌టైన్‌మెంట్
*నిర్మాత: వ‌యాకామ్ 18 స్టూడియోస్, శ్రీనిధి  సాగర్
*కథ, స్క్రీన్‌ప్లే, దర్శకత్వం: ఆర్‌.ఎ.కార్తీక్ 
*సంగీతం: గోపి సుందర్
*బ్యాగ్రౌండ్ స్కోర్: ధరన్ కుమార్
*సినిమాటోగ్రఫీ: విదు అయ్యన్న
*ఎడిటర్: ఆంథోనీ 
*ఆర్ట్: కమల్  నాథన్
*పాటలు: సమ్రత్, శ్రేష్ఠ    
*కోరియోగ్రఫీ: లీలావతి కుమార్ 
*ఎగ్జిక్యూటివ్ ప్రొడ్యూసర్ : ఎస్.వినోత్  కుమార్

## మూలాలు

## బయటి లింకులు
* 

వర్గం:2022 తెలుగు సినిమాలు
సారధి (2022 సినిమా)

**సారధి** 2022లో విడుదలైన తెలుగు సినిమా. పంచభూత క్రియేషన్స్ బ్యానర్‌పై పి నరేష్ యాదవ్, యస్.కృష్ణమూర్తి, పి.సిద్దేశ్వర్ రావు నిర్మించిన ఈ సినిమాకు జకట రమేష్‌ ద‌ర్శ‌క‌త్వం వహించగా ఫిబ్రవరి 22న మోష‌న్‌పోస్ట‌ర్ ను విడుద‌ల చేశారు. నందమూరి తారక రత్న, వైశాలి రాజు కృష్ణమూర్తి, నరేష్ యాదవ్, సిద్ధేశ్వరరావు ప్రధాన పాత్రల్లో నటించిన ఈ సినిమా  నవంబర్ 4న విడుదలైంది.
## నటీనటులు
* నందమూరి తారక రత్న
*కోన శశిత
* వైశాలి రాజు కృష్ణమూర్తి
* నరేష్ యాదవ్
* సిద్ధేశ్వరరావు
* మారుతీ సాకారం రమాదేవి
* శీను
* మంజు
* రాజేష్
* జానీ

## సాంకేతిక నిపుణులు
*బ్యానర్: పంచభూత క్రియేషన్స్  
*నిర్మాత: పి నరేష్ యాదవ్ యస్.కృష్ణమూర్తిపి.సిద్దేశ్వర్ రావు 
*కథ, స్క్రీన్‌ప్లే, దర్శకత్వం: జకట రమేష్‌
*సంగీతం: సిద్ధార్థ వాటికన్
*సినిమాటోగ్రఫీ: మనోహర్ కొల్లి
*స్టంట్స్: కృష్ణ మాస్టర్
*ఎడిటింగ్: విజన్ స్టూడియో

## మూలాలు

వర్గం:2022 తెలుగు సినిమాలు
త్రయంబకం

**త్రయంబక్**, మహారాష్ట్ర, నాసిక్ జిల్లాలో ఉన్న ఒక నగరం, మునిసిపల్ కౌన్సిల్. పన్నెండు జ్యోతిర్లింగాలలో ఒకటైన త్రయంబకేశ్వర్ శివాలయం ఇక్కడ ఉంది. పవిత్ర గోదావరి నది త్రయంబక్ సమీపంలోనే జన్మించింది.

నాసిక్ జిల్లాలోని సింహస్థ కుంభమేళా త్రయంబక్‌లో నిర్వహించబడింది. 1789లో వైష్ణవులు, శైవుల మధ్య స్నానాల ప్రాధాన్యతపై జరిగిన ఘర్షణ తర్వాత, మరాఠా పేష్వా వైష్ణవుల స్నాన ప్రదేశాన్ని నాసిక్ నగరంలోని రామ్‌కుండ్‌కు మార్చారు. శైవులు త్రయంబక్‌ను మేళా కోసం సరైన ప్రదేశంగా భావిస్తారు. 

## భౌగోళికం
త్రయంబక్  అక్షాంశ రేఖాంశాల వద్ద ఉంది. ఇది సముద్ర మట్టానికి సగటు 720 మీటర్లు (2362 అడుగులు) ఎత్తు ఉంది.

## గణాంకాలు
2011 భారత జనాభా లెక్కల ప్రకారం, త్రయంబక్ ప్రాంతంలో 12,056 జనాభా ఉంది. ఈ జనాభాలో పురుషులు 51% మంది, స్త్రీలు 49% మంది ఉన్నారు. త్రయంబక్ సగటు అక్షరాస్యత రేటు 89.61% కాగా, ఇందులో పురుషుల అక్షరాస్యత 94.12%గా, స్త్రీల అక్షరాస్యత 84.88%గా ఉంది. మొత్తం జనాభాలో 11.10% మంది 6 సంవత్సరాల కంటే తక్కువ వయస్సు గలవారు ఉన్నారు.

ఈ ప్రాంతం అంకితం చేయబడిన ప్రాంతం, పన్నెండు జ్యోతిర్లింగాలలో ఒకటి. ఇక్కడున్న జ్యోతిర్లింగం దేవాలయంలోని లింగం త్రిదేవ్, బ్రహ్మ, విష్ణువు, శివుని రూపంలో మూడు ముఖాల రూపంలో ఉంటుంది. మిగిలిన అన్ని జ్యోతిర్లింగాలలో శివుడు ప్రధాన దైవం. లింగానికి పాండవుల నుండి వచ్చిన రత్నాలతో కూడిన కిరీటం ఉంది. కిరీటం వజ్రాలు, పచ్చలు, అనేక ఇతర విలువైన రాళ్ళతో అలంకరించబడి ఉంటుంది. గోదావరి నది త్రయంబకేశ్వర్ వద్ద బ్రహ్మగిరి పర్వతాల నుండి ఉద్భవించి రాజమండ్రి దగ్గర సముద్రంలో కలుస్తుంది.

బ్రహ్మగిరి, గంగాద్వార్ పర్వతాల కిందివైపు ఈ పట్టణం ఉంది. అటవీ ప్రాంతంలో ఉన్న ఈ ప్రాంతం పర్యాటకులకు, హిందూ యాత్రికులకు ప్రసిద్ధి చెందిన ప్రదేశం.

## చరిత్ర
ఇక్కడ ఒక నగరాన్ని నిర్మించిన తరువాత, అది త్రయంబకేశ్వర్ అని ప్రసిద్ధి చెందింది. పీష్వాల పాలన సమయంలో నానా సాహెబ్ పేష్వా ఈ త్రయంబకేశ్వర్ దేవాలయాన్ని నిర్మించాలని ఆదేశించడంతోపాటు త్రయంబకేశ్వర్ నగరాన్ని అభివృద్ధి చేసి సుందరీకరించాడు.

* **నీల్ మణి:** నీలి వజ్రం (నాస్సాక్ డైమండ్)తో త్రయంబకేశ్వర్ దేవాలయాన్ని అలంకరించారు. జె. బ్రిగ్స్ అనే ఆంగ్లేయ కల్నల్ ఈ వజ్రాన్ని పీష్వా బాజీ రావు II నుండి దొంగిలించి, ఫ్రాన్సిస్ రాడన్-హేస్టింగ్స్‌కు అందించాడు. దాంతో అది ఇంగ్లాండ్‌కు తరలించబడింది.

నారాయణ్ నాగబలి, కల్సర్ప శాంతి, త్రిపిండి విధి మొదలైన పూజలు నిర్వహించబడుతున్నాయి. ఈ పూజలలో నారాయణ్ నాగబలి పూజ త్రయంబకేశ్వరునికి ప్రత్యేకమైనది. ఈ పూజ ప్రత్యేక తేదీలలో మూడురోజులపాటు నిర్వహిస్తారు.

## మూలాలు

వర్గం:వైష్ణవ దివ్యక్షేత్రాలు
వర్గం:శివాలయాలు
వర్గం:మహారాష్ట్ర పుణ్యక్షేత్రాలు
వర్గం:మహారాష్ట్ర హిందూ దేవాలయాలు
లైకా ప్రొడక్షన్స్

**లైకా ప్రొడక్షన్స్** భారతదేశానికి చెందిన సినీ నిర్మాణ సంస్థ. ఈ సంస్థను 2014లో సుభాస్కరన్ అల్లిరాజా స్థాపించాడు. లైకా ప్రొడక్షన్స్ భారీ బడ్జెట్‌ సినిమాలను నిర్మిస్తూనే కంటెంట్‌ బేస్‌డ్‌ చిన్న సినిమాలను నిర్మించి భారత చలన చిత్ర పరిశ్రమలో అగ్ర సినీ నిర్మాణ సంస్థల్లో ఒకటి. లైకా ప్రొడక్షన్స్ పొన్నియన్‌ సెల్వన్‌, ఖైదీ నెంబర్ 150, దర్బార్ లాంటి భారీ బడ్జెట్ సినిమాలను నిర్మించింది.
## నిర్మించిన సినిమాలు

## పంపిణి చేసిన సినిమాలు

## మూలాలు

వర్గం:సినీ నిర్మాణ సంస్థలు
వెల్కమ్ టు తీహార్ కాలేజ్

**వెల్కమ్ టు తీహార్ కాలేజ్** 2022లో విడుదలైన తెలుగు సినిమా. శ్రావ్య ఫిలిమ్స్ బ్యానర్‌పై డాక్టర్ ఎల్ ఎన్ రావు, యక్కలి రవీంద్రబాబు నిర్మించిన ఈ సినిమాకు పి. సునీల్ కుమార్ రెడ్డి ద‌ర్శ‌క‌త్వం వహించాడు. మ‌నోజ్ నంద‌న్, ఫణి చక్రవర్తి, కృష్ణ తేజ, సోనీ రెడ్డి, మనీషా, మౌనిక, తనీషా ప్రధాన పాత్రల్లో నటించిన ఈ సినిమా అక్టోబర్ 28న విడుదలైంది.
## నటీనటులు

* మ‌నోజ్ నంద‌న్
* ఫణి చక్రవర్తి
* కృష్ణ తేజ
* సోనీ రెడ్డి
* మనీషా
* మౌనిక
* తనీషా
* వినయ్ మహాదేవ్
* స్టార్ మేకర్ సత్యానంద్
* బుగత సత్యనారాయణ
* సముద్రం వెంకటేష్
* నల్ల శ్రీను
* మల్లికా

## సాంకేతిక నిపుణులు
*బ్యానర్: శ్రావ్య ఫిలిమ్స్
*నిర్మాత: డాక్టర్ ఎల్ ఎన్ రావు, యక్కలి రవీంద్రబాబు
*కథ, స్క్రీన్‌ప్లే, దర్శకత్వం: పి. సునీల్ కుమార్ రెడ్డి  
*సంగీతం: ప్రవీణ్ ఇమ్మడి
*సినిమాటోగ్రఫీ & ఎడిటర్: సాబు జేమ్స్
*కలరింగ్: అమల్
*వి ఎఫ్ ఎక్స్ : శ్యాం కుమార్ ,పీ
*పి ఆర్ ఓ : పాల్ పవన్
*సౌండ్ మిక్సింగ్: పద్మారావు
## మూలాలు

వర్గం:2022 తెలుగు సినిమాలు
రేఖ వేదవ్యాస్

**రేఖ** భారతదేశానికి చెందిన సినిమా నటి. ఈమె 2001లో *చిత్ర* అనే కన్నడ సినిమా ద్వారా సినీరంగంలోకి అడుగుపెట్టి అదే సంవత్సరంలో తెలుగులో విడుదలైన ఆనందం సినిమా ద్వారా మంచి గుర్తింపు తెచ్చుకుంది.

## వ్యక్తిగత విశేషాలు
ఈమె బెంగళూరులో పుట్టి పెరిగింది. కెంగేరిలోని బసవ రెసిడెన్షియల్ పాఠశాలలో చదివింది. మద్రాస్ విశ్వవిద్యాలయం నుంచి కరెస్పాండెన్స్ కోర్సు ద్వారా బిబిఏ చదువుతున్నపుడు పార్ట్ టైం మోడలింగ్ చేసింది. తెలుగులో రామోజీరావు నిర్మించిన చిత్రం సినిమాకు కన్నడ రీమేక్ *చిత్ర *లో కథానాయికగా అవకాశం దక్కించుకుంది. 

## నటించిన సినిమాలు

## మూలాలు

వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
ప్రతిబింబాలు

**ప్రతిబింబాలు** 2022 లో విడుదలైన తెలుగు సినిమా.  రాజేశ్వర్ రాచర్ల సమర్పణలో విష్ణు ప్రియ సినీ కంబైన్స్ బ్యానర్‌పై జాగర్లమూడి రాధాకృష్ణ నిర్మించిన ఈ సినిమాకు కె.ఎస్‌. ప్రకాష్‌ రావు, సింగీతం శ్రీనివాసరావు దర్శకత్వం వహించాడు. అక్కినేని నాగేశ్వరరావు, జయసుధ, గుమ్మడి, తులసి, అన్నపూర్ణ ప్రధాన పాత్రల్లో నటించిన ఈ సినిమా 1982 సెప్టెంబర్‌ 4న విడుదల అనివార్య కారణాల వల్ల వాయిదా పడి,  తిరిగి 2022 నవంబర్ 5న 250 థియేటర్లలో విడుదలైంది.
## నటీనటులు
* అక్కినేని నాగేశ్వరరావు
* జయసుధ
* గుమ్మడి
* తులసి
* అన్నపూర్ణ
* కాంతారావు
* సుత్తివేలు
* సాక్షి రంగారావు
* జయమాలిని
* అనురాధ

## సాంకేతిక నిపుణులు
*బ్యానర్:  విష్ణు ప్రియ సినీ కంబైన్స్
*నిర్మాత:  జాగర్లమూడి రాధాకృష్ణ
*కథ, స్క్రీన్‌ప్లే, దర్శకత్వం:కె.ఎస్‌. ప్రకాష్‌ రావు, సింగీతం శ్రీనివాసరావు 
*సంగీతం: కె.చక్రవర్తి 
*గీత రచయిత: వేటూరి సుందర రామమూర్తి 
*నేపథ్య గానం: శ్రీపతి పండితారాధ్యుల బాలసుబ్రహ్మణ్యం, పులపాక సుశీల,శిష్ట్లా జానకి, జయచంద్రన్ 
*సినిమాటోగ్రఫీ:సెల్వరాజ్, హరనాథ్‌ 
*విడుదల:05:11:2022.

## పాటల జాబితా
1.వందనమో రాగసుధా రస చందనమో ప్రియ వందనమో, రచన:, వేటూరి సుందర రామమూర్తి, గానం.జయచంద్రన్, ఎస్ జానకి 

2.ప్రియా స్వాగతం ఇదే నీవు నేను సంగమించే సాగర సంగీతం, రచన: వేటూరి సుందర రామమూర్తి, గానం.ఎస్.పి . బాలసుబ్రహ్మణ్యం, పి సుశీల 

3.చిరునవ్వు నీదంట సిగపువ్వు నాదంట జంట కలుపుకుందాము, రచన: వేటూరి సుందర రామమూర్తి, గానం.ఎస్ పి బాలసుబ్రహ్మణ్యం, పి సుశీల  

4.మనిషికొక రూపం మనసుకొక రూపం అంతే ఈ లోకం అంతావింతే,  

5.ఓ విధీ ఎందుకీ నాటకం ఎందుకిలా మార్చావీజాతకము, రచన: వేటూరి సుందర రామమూర్తి, గానం.ఎస్ పి.  బాలసుబ్రహ్మణ్యం. 

6.ముద్దు పెట్టొద్దు , 

## మూలాలు

## మూలాలు

వర్గం:1982 తెలుగు సినిమాలు
చింతామణి సొంతమొగుడు

**చింతామణి సొంతమొగుడు** 2022లో విడుదలైన తెలుగు సినిమా. శ్రీ స్కందాగ్రజ బ్యానర్‌పై వీరేళ్ల నాగేశ్వరరావు నిర్మించిన ఈ సినిమాకు శివ నాగేశ్వరావు వీరేళ్ళ ద‌ర్శ‌క‌త్వం వహించాడు. రాజేంద్ర ప్రసాద్, మధు ప్రియా, ప్రియాంక, మహిర, అవంతిక, జబర్దస్త్‌ అప్పారావు ప్రధాన పాత్రల్లో నటించిన ఈ సినిమా నవంబర్ 4న విడుదలైంది.
## నటీనటులు

* రాజేంద్ర ప్రసాద్ (జూనియర్ పవన్ కళ్యాణ్)
* మధు ప్రియా 
* ప్రియాంక
* మహిర
* జబర్దస్త్‌ అప్పారావు
* అవంతిక
* చిట్టిబాబు  
* ఆనందభారతి
* రమేష్ బాబు
* జయసింహ మహార 
* ఎన్ఎస్ నాయుడు
* చెన్నకేశవ 
* స్టిక్ మనోహర్
* హరిబాబు
* వీర శంకర్ యాదవ్
* నరేంద్ర,
* ప్రకర్ష  
* లక్కీ
* కీర్తి 
* కవిత  
* లక్ష్మి 
* రాజు 
* చందు

## సాంకేతిక నిపుణులు
*బ్యానర్: శ్రీ స్కందాగ్రజ  
*నిర్మాత: వీరేళ్ల నాగేశ్వరరావు 
*కథ, స్క్రీన్‌ప్లే, దర్శకత్వం: వీరేళ్ల నాగేశ్వరరావు  
*సంగీతం: ఎం.ఎల్. రాజా 
*సినిమాటోగ్రఫీ: రమణ కె
*కొరియోగ్రాఫర్: మహేష్
* పాటలు: శ్రీ విజయ వెగేశ్న, అంచుల నాగేశ్వరరావు
*గాయకులు : యం. యల్ రాజా, శ్రీవిద్య మలహరి, లక్ష్మి శ్రావణి
*ఫైట్ మాస్టర్ : హుస్సేన్

## మూలాలు
నిన్నే చూస్తు

**నిన్నే చూస్తు** 2022లో విడుదలైన తెలుగు సినిమా. వీరభద్ర క్రియేషన్స్ బ్యానర్‌పై పోతిరెడ్డి హేమలత రెడ్డి నిర్మించిన ఈ సినిమాకు కే. గోవర్ధనరావు దర్శకత్వం వహించాడు.  శ్రీకాంత్ గుర్రం, బుజ్జి (హేమలతా రెడ్డి), సుమన్, సుహాసిని, భానుచందర్ ప్రధాన పాత్రల్లో నటించిన ఈ సినిమా 2022 అక్టోబర్ 27న విడుదలైంది. 
## నటీనటులు
* శ్రీకాంత్ గుర్రం
* బుజ్జి (హేమలతా రెడ్డి)
* సుమన్
* సుహాసిని
* భానుచందర్
*సాయాజీ షిండే 
*వై. కాశీవిశ్వనాథ్
* కిన్నెర 
*జబర్దస్త్ మహేష్

## సాంకేతిక నిపుణులు
*బ్యానర్: వీరభద్ర క్రియేషన్స్  
*నిర్మాత: పోతిరెడ్డి హేమలత రెడ్డి 
*కథ, స్క్రీన్‌ప్లే, దర్శకత్వం: కే. గోవర్ధనరావు
*సంగీతం: రమణ రాథోడ్
*సినిమాటోగ్రఫీ: ఈదర ప్రసాద్
*ఎడిటర్: నాగిరెడ్డి

## మూలాలు

వర్గం:2022 తెలుగు సినిమాలు
వర్గం:సుమన్ నటించిన సినిమాలు
వర్గం:సుహాసిని నటించిన సినిమాలు
వర్గం:భానుచందర్ నటించిన సినిమాలు
యమునోత్రి ఆలయం

**యమునోత్రి ఆలయం** అనేది గర్హ్వాల్ హిమాలయాల పశ్చిమ ప్రాంతంలో ఉత్తరాఖండ్ రాష్ట్రం ఉత్తరకాశీ జిల్లాలో  ఎత్తులో ఉన్న దేవాలయం. ప్రధాన జిల్లా కేంద్రమైన ఉత్తరకాశీ నుండి 129 కి.మీ.ల దూరంలో ఉంది. ఈ దేవాలయంలో యమునా దేవి కొలువై ఉంది. ఇక్కడ యమునాదేవి నల్ల పాలరాతి విగ్రహం ఉంది.

హనుమాన్ చట్టి నుండి యమునోత్రికి వెళ్ళేటపుడు అనేక జలపాతాల దృశ్యాలను చూడవచ్చు. హనుమాన్ చట్టి నుండి యమునోత్రికి రెండు ట్రెక్కింగ్ మార్గాలు ఉన్నాయి, ఒకటి కుడి ఒడ్డున ఉన్న *మార్కండేయ తీర్థం* మీదుగా వెళుతుంది, మార్కండేయ ఋషి మార్కండేయ పురాణాన్ని రచించాడు, నది ఎడమ ఒడ్డున ఉన్న మరొక మార్గం ఖర్సాలి మీదుగా వెళుతుంది. యమునోత్రికి ఐదు లేదా ఆరు గంటలు ఎక్కాలి.

## చరిత్ర
యమునోత్రి దేవాలయంలో యమునాదేవి అమ్మవారు కొలువై ఉన్నది. గంగోత్రిలో 18వ శతాబ్దంలో గర్వాల్ నరేష్ ప్రతాప్ షా నిర్మించిన ఒక దేవాలయం కూడా ఉంది. 19వ శతాబ్దంలో పుననిర్మించబడింది. ఈ దేవాలయం పునర్నిర్మాణానికి ముందు మంచు, వరదల కారణంగా రెండుసార్లు ధ్వంసమైంది. చార్ ధామ్ తీర్థయాత్ర సర్క్యూట్‌లో ఈ దేవాలయం కూడా భాగంగా ఉంది.

## దేవాలయం, పరిసరాలు
ప్రతి సంవత్సరం మే నెలలో అక్షయ తృతీయ నాడు తెరవబడుతుంది, శీతాకాలం కోసం యమ ద్వితీయ (దీపావళి తర్వాత రెండవ రోజు) నాడు మూసివేయబడుతుంది. యమునోత్రి వద్ద  ఎత్తులో అలసిపోయిన యాత్రికులకు ఉపశమనాన్ని అందించేందుకు *సూర్య కుండ్* (వేడినీటిని కలిగి ఉంటుంది), *గౌరీ కుండ్* (స్నానానికి అనుకూలమైన గోరువెచ్చని నీటిని కలిగి ఉంది) అనే రెండు వేడినీటి గుండాలు కూడా ఉన్నాయి. దేవాలయంలోనే బసచేయడానికి కొన్ని చిన్న ఆశ్రమాలు, అతిథి గృహాలు ఉన్నాయి. *[[ప్రసాదం]]* తయారు చేయడం, పంపిణీ చేయడం, *[[పూజ|పూజల]]* పర్యవేక్షణ వంటి ఆచార విధులు పూజారులచే నిర్వహించబడతాయి.

## మూలాలు

వర్గం:ఉత్తరాఖండ్ పుణ్యక్షేత్రాలు
వర్గం:వైష్ణవ దివ్యక్షేత్రాలు
వర్గం:శివాలయాలు
అబ్దు రోజిక్

**అబ్దు రోజిక్** (ఆంగ్లం: Abdu Rozik; జననం 2003 సెప్టెంబరు 23) ఒక తజికిస్తాన్ దేశస్థుడు. అతను తజిక్ గాయకుడు, సంగీతకారుడు, బ్లాగర్, బాక్సర్. అతను ప్రపంచంలోనే అత్యంత పొట్టి గాయకుడిగా గుర్తింపు పొందాడు. 2022 అక్టోబరులో ప్రారంభమైన హిందీ బిగ్ బాస్ సీజన్ 16లో ఇంటి సభ్యుడిగా టీవీ ప్రేక్షకులకు దగ్గరయ్యాడు. 19 ఏళ్ల అబ్దు రోజిక్ 3 అడుగుల ఒక అంగుళం ఎత్తు, 16 కిలోగ్రాముల బరువు ఉన్నాడు. తజిక్, పార్సీ భాషలు మాట్లాడే ఆయన రష్యన్ కూడా నేర్చుకుంటున్నాడు.

## ప్రారంభ జీవితం
అబ్దు రోజిక్ తజికిస్తాన్‌లోని పంజాకెంట్ జిల్లా గిష్దర్వాలో **సవ్రికుల్ మహమ్మద్ రోజికి**గా జన్మించాడు. అతని తండ్రి సావ్రికుల్ ముహమ్మద్, తల్లి రూహ్ అఫ్జా. వీరు తోటమాలి వృత్తిలో జీవనం గడిపేవారు. అబ్దు రోజిక్‌కు ఇద్దరు సోదరీమణులు, ఇద్దరు సోదరులు ఉన్నారు. అతను 10వ తరగతి వరకు చదువుకున్నాడు. బాల్యంలో అతను రికెట్స్ అనే గ్రోత్ హార్మోన్ లోపంతో బాధ పడ్డాడు. అతని కుటుంబ ఆర్థిక పరిస్థితి సరిగా లేకపోవడంతో ఆ వ్యాధికి తగిన వైద్య చికిత్స అందలేదు. దీని ఫలితంగా అతని శారీరక ఎదుగుదల కుంటుపడింది.

## కెరీర్
అబ్దు రోజిక్ చాలా చిన్న వయస్సులో గిష్దర్వా వీధుల్లో గాయకుడిగా మారాడు. 2019లో ఓహి దిలీ జోర్ (2019), చాకీ చకీ బోరాన్ (2020), మోదార్ (2021) వంటి వివిధ తజికిస్తానీ పాటలకు తన గాత్రాన్ని అందించాడు. చిన్న పిల్లాడిలా కనిపించే అబ్దు రోజిక్ బిగ్ బాస్ 16 కంటెస్టెంట్ గా ప్రస్తుతం గూగుల్‌లో అత్యధిక ట్రెండ్‌లో ఉన్నాడు. తన మాతృభాష తజిక్ లో ర్యాప్ పాటలు పాడటంతో పాపులర్ అయిన అబ్దు రోజిక్ అవన్నీ యూట్యూబ్ లో అప్ లోడ్ చేయడంతో వైరల్ గా మారాయి. “ఓహి దిలీ జోర్” అనే మ్యూజిక్ ఆల్బమ్ హిందీ ప్రేక్షకులను ఆకట్టుకుని మిలియన్ల కొద్దీ వ్యూస్ ను సొంతం చేసుకుంది.

ప్రపంచంలోనే పొట్టి గాయకుడిగా రికార్డుల్లోకెక్కిన అబ్దు రోజిక్ ప్రపంచవ్యాప్తంగా ప్రసిద్ధి చెందిన గాయకులతో వేదికలు పంచుకున్నాడు. గతంలో దుబాయిలో జరిగిన ఒక వేడుకలో సంగీత దర్శకుడు ఏ.ఆర్‌.రెహమాన్‌తో  కలిసి కచేరీ చేశాడు.

## మూలాలు


వర్గం:భారత టెలివిజన్ నటులు
వర్గం:హిందీ టెలివిజన్ నటులు
వర్గం:2003 జననాలు
వర్గం:తజికిస్తాన్ గాయకులు
వర్గం:తజికిస్తాన్ నటులు
రంజన్‌గావ్

**రంజన్‌గావ్** అనేది మహారాష్ట్రలోని ఒక పట్టణం. పూణే నగరానికి 50 కి.మీ.ల దూరంలో ఈ గ్రామం ఉంది. ఇది ఒక పారిశ్రామిక ప్రాంతం. ఈ ప్రాంతంలో మహారాష్ట్ర ఇండస్ట్రియల్ డెవలప్‌మెంట్ కార్పొరేషన్, మహాగణపతి దేవాలయం విగ్రహం ఉంది.

## పారిశ్రామిక ప్రాంతం
ఐదు నక్షత్రాల పారిశ్రామిక ప్రాంతంగా ఉన్న రంజన్‌గావ్ ఎల్.జి., వర్ల్‌పూల్, కారరో, ఫియట్, బాంబే డైయింగ్, మక్కాఫెర్రీ, బీకేర్ట్ మొదలైన అనేక ఉత్పాదక సంస్థల పరిశ్రమలు ఉన్నాయి. 

## దేవాలయం
ఇక్కడి మహాగణపతి దేవాలయం మహారాష్ట్రలోని అష్టవినాయక పుణ్యక్షేత్రాలలో ఒకటిగా పరిగణించబడుతోంది. వినాయకుడికి సంబంధించిన ఎనిమిది పురాణాలను ఇక్కడ జరుపుకుంటారు.

రంజన్‌గావ్‌లోని మహాగణపతి రాక్షసుడు త్రిపురాసురుని కోటలను నాశనం చేయడంలో శివునికి సహాయంగా వచ్చాడని ఇక్కడ భక్తులు నమ్ముతారు. ఈ దేవాలయం 9వ & 10వ శతాబ్దాల మధ్య నిర్మించబడిందని చరిత్ర ఆధారంగా తెలుస్తోంది. మాధవరావు పేష్వా గణేష్ విగ్రహాన్ని ఉంచడానికి దేవాలయంలోని నేలమాళిగలో ఒక గదిని తయారు చేశాడు. రంజన్‌గావ్ పూణే అహ్మద్‌నగర్ హైవేలో ఉంది కాబట్టి చాలామంది ప్రజలు మహాగణపతిని దర్శిస్తుంటారు.

## మూలాలు

వర్గం:మహారాష్ట్ర పర్యాటక ప్రదేశాలు
వర్గం:మహారాష్ట్ర నగరాలు పట్టణాలు
భర్

**భ‌ర్** అనేది భార‌త‌దేశంలోని ఒక గిరిజన కులం.
## చరిత్ర
ఆర్యసమాజ్ ఉద్యమం ప్రభావంతో, ఇతర కులాల సభ్యులు, బైజ్‌నాథ్ ప్రసాద్ అధ్యపాక్ 1940లో రాజ్‌భర్ జాతి కా ఇతిహాస్‌ని ప్రచురించారు. ఈ పుస్తకం రాజ్‌భర్ పూర్వం పురాతన భర్ తెగకు సంబంధించిన పాలకులని నిరూపించింది.
## ప్రస్తుతం
ఉత్తరప్రదేశ్‌లో ఆక్రమణ ద్వారా భర్‌తో సంబంధం ఉన్న సంఘం రాజ్‌భర్. ఇది ఉత్తరప్రదేశ్‌లోని ఇతర వెనుకబడిన తరగతుల క్రిందకు వస్తుంది. 2013లో భారతదేశంలోని సానుకూల వివక్షత వ్యవస్థ కింద రాష్ట్రంలోని ఈ కమ్యూనిటీల్లో కొన్ని లేదా అన్నింటిని షెడ్యూల్డ్ కులాలుగా పునర్విభజన చేయాలని ప్రతిపాదనలు వచ్చాయి;  ఇది వారిని ఇతర వెనుకబడిన తరగతి (OBC) వర్గం నుండి వర్గీకరించడాన్ని కలిగి ఉంటుంది.

సమాజ్‌వాదీ పార్టీ-నియంత్రిత ఉత్తరప్రదేశ్ ప్రభుత్వంచే షెడ్యూల్డ్ కులాల హోదా కోసం మళ్లీ ప్రతిపాదించబడిన 17 OBC కమ్యూనిటీలలో వారు కూడా ఉన్నారు.  అయితే, ఓటుబ్యాంకు రాజకీయాలకు సంబంధించిన ఈ ప్రతిపాదనపై కోర్టులు స్టే విధించాయి;  మునుపటి ప్రయత్నాన్ని భారత ప్రభుత్వం తిరస్కరించింది.

2019లో, ఉత్తరప్రదేశ్‌లోని యోగి ప్రభుత్వం ఈ 17 కులాలను షెడ్యూల్డ్ కులంగా చేర్చడానికి మళ్లీ ప్రయత్నించింది, అయితే కేంద్రం, అలహాబాద్ హైకోర్టు అభ్యంతరం వ్యక్తం చేయడంతో ఆ ప్రతిపాదన ఆగిపోయింది.
## మూలాలు

వర్గం:కులాలు
వర్గం:గిరిజనులు
అర్జున అవార్డు గ్రహీతల జాబితా (2020-2029)

క్రీడలు, క్రీడలలో అత్యుత్తమ పనితీరు కనబరిచినందుకు అర్జున అవార్డ్స్ గా అధికారికంగా పిలువబడే అర్జున అవార్డు, అనేది రిపబ్లిక్ ఆఫ్ ఇండియా క్రీడా గౌరవం.  దీనిని యువజన వ్యవహారాలు, క్రీడల మంత్రిత్వ శాఖ ఏటా ప్రదానం చేస్తుంది. 1991-1992లో రాజీవ్ గాంధీ ఖేల్ రత్నను ప్రవేశపెట్టడానికి ముందు అర్జున పురస్కారం భారతదేశపు అత్యున్నత క్రీడా గౌరవంగా ఉండేది. 2020 నాటికి, ఈ అవార్డులో "అర్జునుడి కాంస్య విగ్రహం, సర్టిఫికేట్, వేడుక దుస్తులు, ₹ 15 లక్షల నగదు బహుమతి (US $ 19,000) ఉన్నాయి."

## నామం
ప్రాచీన భారతదేశపు సంస్కృత ఇతిహాసం మహాభారతంలోని ఒక పాత్రధారి అర్జునుని పేరు మీద ఈ అవార్డుకు ఈ పురస్కారం పెట్టారు. అతను పాండవులలో ఒకడు, కురుక్షేత్ర యుద్ధంలో, శ్రీకృష్ణుడు అతనికి భగవద్గీత  పవిత్ర జ్ఞానాన్ని బోధిస్తూ అతని రథసారథి అవుతాడు.  హిందూ పురాణాలలో, అతను కృషి, అంకితభావం, ఏకాగ్రతకు చిహ్నంగా పరిగణించబడ్డాడు. 

## చరిత్ర
దేశంలోని అత్యుత్తమ క్రీడాకారులను గౌరవించడానికి 1961లో స్థాపించబడిన ఈ పురస్కారం అనేక సంవత్సరాలుగా అనేక విస్తరణలు, సమీక్షలు, హేతుబద్ధీకరణలకు గురైంది. 1977 లో గుర్తింపు పొందిన అన్ని విభాగాలను చేర్చడానికి ఈ అవార్డును విస్తరించారు, 1995 లో స్వదేశీ ఆటలు, శారీరక వికలాంగుల విభాగాలను ప్రవేశపెట్టారు, 1995 లో జీవితకాల సహకార విభాగాన్ని ప్రవేశపెట్టారు, ఇది 2002 లో ఒక ప్రత్యేక ధ్యాన్ చంద్ అవార్డును సృష్టించడానికి దారితీసింది.  2018 లో తాజా సవరణ ప్రకారం ఒలింపిక్ క్రీడలు, పారాలింపిక్ క్రీడలు, ఆసియా క్రీడలు, కామన్వెల్త్ గేమ్స్, ప్రపంచ ఛాంపియన్షిప్, ప్రపంచ కప్తో పాటు క్రికెట్, ఇండిజెనియస్ గేమ్స్, పారాస్పోర్ట్స్ వంటి ఈవెంట్లలో చేర్చిన విభాగాలకు మాత్రమే ఈ అవార్డును ఇస్తారు. ఇది ఒక సంవత్సరంలో పదిహేను అవార్డులను మాత్రమే ఇవ్వాలని సిఫార్సు చేస్తుంది.

అన్ని ప్రభుత్వ గుర్తింపు పొందిన నేషనల్ స్పోర్ట్స్ ఫెడరేషన్లు, ఇండియన్ ఒలింపిక్ అసోసియేషన్, స్పోర్ట్స్ అథారిటీ ఆఫ్ ఇండియా (సాయ్), స్పోర్ట్స్ ప్రమోషన్  కంట్రోల్ బోర్డులు, రాష్ట్ర, కేంద్ర పాలిత ప్రాంతాల ప్రభుత్వాలు, రాజీవ్ గాంధీ ఖేల్ రత్న, అర్జున, ధ్యాన్ చంద్, ద్రోణాచార్య అవార్డు గ్రహీతల నుంచి ఈ అవార్డుకు నామినేషన్లు స్వీకరిస్తారు. గ్రహీతలను మంత్రిత్వ శాఖ ఏర్పాటు చేసిన ఒక కమిటీ ఎంపిక చేస్తుంది, అంతర్జాతీయ స్థాయిలో "నాలుగు సంవత్సరాల కాలంలో క్రీడా రంగంలో మంచి పనితీరు" , "నాయకత్వం, క్రీడా నైపుణ్యం , క్రమశిక్షణ  లక్షణాలను" చూపించినందుకు గౌరవించబడతారు.

## గ్రహీతలు
2020లో మొత్తం 27 మందికి ఈ అవార్డును ప్రదానం చేశారు. పంతొమ్మిది వేర్వేరు క్రీడలకు చెందిన వ్యక్తులకు ఈ అవార్డు లభించింది, ఇందులో ముగ్గురు షూటింగ్, అథ్లెటిక్స్, బ్యాడ్మింటన్, బాక్సింగ్, క్రికెట్, హాకీ, రెజ్లింగ్ నుండి ఇద్దరు చొప్పున, ఆర్చరీ, బాస్కెట్ బాల్, ఈక్వెస్ట్రియన్, ఫుట్ బాల్, గోల్ఫ్, కబడ్డీ, ఖోఖో, లాన్ టెన్నిస్, రోయింగ్, స్విమ్మింగ్, టేబుల్ టెన్నిస్, శీతాకాలపు క్రీడల నుండి ఒక్కొక్కరు చొప్పున ఉన్నారు. పారాస్పోర్ట్స్ నుండి ముగ్గురు వ్యక్తులకు కూడా అవార్డు లభించింది.

## గ్రహీతల జాబితా

## మూలాలు

వర్గం:అర్జున అవార్డు గ్రహీతలు
శిరదోన్

**శిరదోన్** అనేది మహారాష్ట్ర, నాందేడ్ జిల్లా కంధర్ తాలూకాలోని ఒక గ్రామం. శివుడి అవతారమైన భీమశంకర దేవాలయం ఈ గ్రామంలో ఉంది. ఇది మరఠ్వాడా ప్రాంతానికి చెందినది. ఔరంగాబాద్ డివిజన్‌లో భాగంగా ఉంది. ఇది జిల్లా హెడ్ క్వార్టర్స్ నాందేడ్ నుండి దక్షిణం వైపు 26 కి.మీ.ల దూరంలో, కంధరేవాడి నుండి 17 కి.మీ.ల దూరంలో, రాష్ట్ర రాజధాని ముంబై నుండి 549 కి.మీ,ల దూరంలో ఉంది.

## సమీప గ్రామాలు
ఇక్కడికి సమీపంలో తెలంగాణవాడీ (4 కి.మీ.), డాటాలా (4 కి.మీ.), జోషి సాంగ్వి (4 కి.మీ.), దహికలాంబ (5 కి.మీ.), డోలారా (5 కి.మీ.) మొదలైన గ్రామాలు ఉన్నాయి.

## ప్రార్థనా మందిరాలు
* పరమేశ్వర దేవాలయం
* భీమశంకర్ దేవాలయం
* హనుమాన్ దేవాలయం
* జామా మసీదు
* మదీనా మసీదు

## విద్యాసంస్థలు
* భీమశంకర్ కళాశాల
* భీమశంకర్ మాధ్యమిక విద్యాలయం
* శివశక్తి జూనియర్ కళాశాల
* జిల్లా పరిషత్ ఉన్నత పాఠశాల

## మూలాలు

వర్గం:ప్రసిద్ధ శైవక్షేత్రాలు
వర్గం:మహారాష్ట్ర పుణ్యక్షేత్రాలు
పల్లా వెంకట్ రెడ్డి

**పల్లా వెంకట్‌ రెడ్డి** తెలంగాణ రాష్ట్రానికి చెందిన రాజకీయ నాయకుడు. భారత కమ్యునిస్టు పార్టీ సీనియర్ నేత, మాజీ శాసనసభ్యుడు. ఆయన 2009 నుండి 2014 వరకు ఎమ్మెల్యేగా పని చేసి, 2018 వరకు రాష్ట్ర సహాయ కార్యదర్శిగా,  2018 నుండి సీపీఐ రాష్ట్ర సహాయ కార్యదర్శిగా పని చేస్తున్నాడు.
## నియోజకవర్గం నుండి పోటీ
 
## మూలాలు

## ఇతర లింకులు

వర్గం:నల్గొండ జిల్లా రాజకీయ నాయకులు
వర్గం:కమ్యూనిస్టు నాయకులు
వర్గం:నల్గొండ జిల్లా వ్యక్తులు
వర్గం:భారత కమ్యూనిస్టు నాయకులు
వర్గం:ఆంధ్రప్రదేశ్ శాసన సభ్యులు (2004)
వర్గం:1951 జననాలు
వర్గం:నల్గొండ జిల్లా నుండి ఎన్నికైన ఆంధ్రప్రదేశ్ శాసన సభ్యులు
గోపాల్‌గంజ్ శాసనసభ నియోజకవర్గం

**గోపాల్‌గంజ్ శాసనసభ నియోజకవర్గం** బీహార్ రాష్ట్రంలోని 243 నియోజకవర్గాలలో ఒకటి. ఈ నియోజకవర్గం గోపాల్‌గంజ్ లోక్‌సభ నియోజకవర్గం, గోపాల్‌గంజ్ జిల్లా పరిధిలో ఉంది. ఈ నియోజకవర్గం పరిధిలో గోపాల్‌గంజ్, థావే కమ్యూనిటీ డెవలప్‌మెంట్ బ్లాక్‌లు, ఉచ్కాగావ్ సీడీ బ్లాక్‌లోని బైరియా దుర్గ్, ఉచ్కాగావ్, ఛోట్కా సంఖే, హర్పూర్, సఖేఖాస్, పర్సౌని ఖాస్, నవాడా పర్సౌని, లుహ్సీ, ఝిర్వా, దహిభటా గ్రామ పంచాయతీలు ఉన్నాయి.

## ఎన్నికైన సభ్యులు

## 2022 ఉప ఎన్నిక ఫలితం
2020లో గోపాల్‌గంజ్‌ నుండి బీజేపీ ఎమ్మెల్యేగా గెలిచిన సుభా్‌షసింగ్‌ మరణంతో 2022లో ఉప ఎన్నిక జరగగా బీజేపీ అభ్యర్థిగా ఆయన భార్య కుసుమ్‌దేవి ఎమ్మెల్యేగా పోటీ చేసి తన సమీప ఆర్‌జేడీ అభ్యర్థి మోహన్‌ గుప్తా 1,194 ఓట్ల మెజారిటీతో ఎమ్మెల్యేగా గెలిచింది.

## మూలాలు

వర్గం:బీహార్ శాసనసభ నియోజకవర్గాలు
అడంపూర్ శాసనసభ నియోజకవర్గం (హర్యానా)

**అడంపూర్ శాసనసభ నియోజకవర్గం** హర్యానా రాష్ట్రంలోని 90 నియోజకవర్గాలలో ఒకటి. ఈ నియోజకవర్గం హిసార్ లోక్‌సభ నియోజకవర్గం, హిసార్ జిల్లా పరిధిలో ఉంది.
## ఎన్నికైన సభ్యులు

## 2022 ఎన్నికల ఫలితం

## 2019 ఎన్నికల ఫలితం

## 2014 ఎన్నికల ఫలితం

## మూలాలు

## బయటి లింకులు

వర్గం:హర్యానా శాసనసభ నియోజకవర్గాలు
గోల గోక్రానాథ్ శాసనసభ నియోజకవర్గం

**గోల గోక్రానాథ్ శాసనసభ నియోజకవర్గం** ఉత్తర ప్రదేశ్ రాష్ట్రంలోని 403 నియోజకవర్గాలలో ఒకటి. ఈ నియోజకవర్గం ఖేరీ లోక్‌సభ నియోజకవర్గం, లఖింపూర్ ఖేరి జిల్లా పరిధిలో ఉంది. లోక్‌సభ నియోజకవర్గాల పునర్విభజనలో భాగంగా 2002 జూలై 12న ఏర్పాటైన డీలిమిటేషన్ కమిషన్ ఆఫ్ ఇండియా సిఫార్సుల ఆధారంగా ఈ నియోజకవర్గం 2008 ఫిబ్రవరి 19న నూతనంగా ఏర్పాటైంది.
## ఎన్నికైన శాసనసభ్యులు

## 2022 ఉప ఎన్నిక ఫలితం
2022లో జరిగిన అసెంబ్లీ ఎన్నికల్లో గెలిచిన బీజేపీ ఎమ్మెల్యే అరవింద్‌ గిరి మరణంతో ఉప ఎన్నిక జరగగా బీజేపీ అభ్యర్థిగా పోటీ చేసిన ఆయన కుమారుడు అమన్‌ గిరి తన సమీప ప్రత్యర్థి సమాజ్‌వాదీ పార్టీ అభ్యర్థి వినయ్‌ తివారీ పై 34,298 ఓట్ల మెజారిటీతో గెలిచాడు.

## 2022 ఎన్నికల ఫలితం

## 2017 ఎన్నికల ఫలితం

## మూలాలు

వర్గం:ఉత్తర ప్రదేశ్ శాసనసభ నియోజకవర్గాలు
అంధేరి తూర్పు శాసనసభ నియోజకవర్గం

**అంధేరి తూర్పు శాసనసభ నియోజకవర్గం** మహారాష్ట్ర రాష్ట్రంలోని 288 నియోజకవర్గాలలో ఒకటి. ఈ నియోజకవర్గం ముంబయి నార్త్ వెస్ట్ లోక్‌సభ నియోజకవర్గం, ముంబై శివారు జిల్లా పరిధిలో ఉంది.
## ఎన్నికైన సభ్యులు

## 2022 ఉప ఎన్నిక ఫలితం
2019లో జరిగిన అసెంబ్లీ ఎన్నికల్లో గెలిచిన శివసేన ఎమ్మెల్యే రమేష్ లట్కే మరణంతో ఉప ఎన్నిక జరగగా శివసేన (ఉద్ధవ్‌ బాలాసాహెబ్‌ ఠాక్రే) అభ్యర్థిగా పోటీ చేసి 53,754 ఓట్ల మెజారిటీతో ఎమ్మెల్యేగా గెలిచింది.

## 2019 ఎన్నికల ఫలితం

## 2014 ఎన్నికల ఫలితం

## మూలాలు

వర్గం:మహారాష్ట్ర
వర్గం:మహారాష్ట్ర శాసనసభ నియోజకవర్గాలు